Ўтмишини эслашни у ёқтирмасди. Нега ёқтирмаслиги ўзига аён. қанчадан-қанча ман-ман деган полвонларнинг белини букмади, қанча отларга зулм ўтказмади. Издиҳомдан сургалиб чиққан отлар ҳам тирик жон ахир! Ўтмишини эслаганида шулар кўз олдига келиб, уриши сустлашган юрагига азоб беради. Шу туфайли баъзи-баъзида, ҳатто, кўзларида ёш ҳалқаланиб қолади.\nШундай пайтларда ўзи ҳам Одам алайҳиссалом зурриётларидан эканлигини теранроқ ҳис қилади. Бу зурриётлар тавфиқни ҳар доим ҳам бирдай ёдида сақлаб туриша олмас экан.\nЎтмишда нималар бўлса бўлгандир, нима қилса қилгандир. Энди уларни эслашдан фойда йўқ, деб билса-да, эслагиси келмаса-да, ўқтин-ўқтин айнан шунга эҳтиёж сезиларкан. Шундай кезларда ақл жиловини сарҳадсиз хаёлларга ушлатиб юборганини ўзи билмай қолади…\nУ пайтларда Саримсоқлар пастки Ўгатда яшашарди. Оилада ёлғиз фарзанд бўлганидан отаси Исмойилбой билан онаси Турон бовучча уни кўздай авайлаб асрашарди. Исмларида «бой» ва «бойвучча» қўшимчалари бўлгани билан ота-онаси унчалик бой эмасди. Шунчаки ўзларига тўқ ва аҳил оила эди. Эр-хотин ўн фарзандни ерга бериб, охиргиси – Саримсоқнигина ушлаб қололгандилар. Оллоҳнинг уларга муяссар кўргани шу экан, шунисига ҳам шукур қилардилар.\nСаримсоқни қишлоқдошлари болалигида ҳам полвон деб чақиришарди. У кезларда бу сўз ўн-ўн икки йиллардан кейин ёппасига айтила бошлаган маънода қўлланмасди. Анчайин бўлиқ ва қорувли жуссасига нисбат бериб айтишарди бу сўзни. Олти ёшларидаёқ ўн яшар боланинг келбатини берарди–да ўзиям…\nУ кезларда Саримсоққа ҳамма нарса ғаройиб кўринарди: тоғу тошлар, чўлу даштлар, ҳайвонлару қушлар, дов-дарахтлару ўт-ўланлар… Ҳатто тушлари ҳам ғаройиб бўларди: бирам ширин, бирам сирли, бирам…\nХусусан, бир туши хотирасида муҳрланиб қолган. Кейинги пайтларда ўқтин-ўқтин ёдига тушиб, ҳаловатини йўқотади. Дарҳол хаёлидан қувмоқчи бўлади-ю, эплолмайди. Тасбеҳ донасидай бир хотира ўрнини иккинчиси эгаллайверади. Юрагини мунг аралаш бир изтироб тимдалайди.\nЎшанда етти ёшларда эди шекилли ё ундан ҳам ёшроқмиди…\nУ шундоққина уйлари ортидаги бўзда кўм-кўк осмонга тикилганича, чалқанча тушиб ётарди. Унда-бунда савағичдан чиққандек оппоқ парқу булутлар сузади. Атрофдан аллақандай гулларнинг бошни айлантириб юборгудек муаттар ҳидлари анқийди, қуйироқдаги боғлардан қушларнинг басма-бас сайроғи эшитилади. Осмоннинг бир четида, ҳу уфққа туташ жойда, якка-ёлғиз тўрғай бир жойда турганича пириллатиб қанот қоқади. қани энди одамда қанот бўлса-ю, парвоз қилиб, шу тўрағайдан ҳам баландроқларда учса, осмон кенглигини ўз кўзлари билан кўрса…\nДафъатан яқингинасидан кимдир уни чақиргандай бўлди:\n-Ўрнингдан тур, Саримсоқ,-деди отасиникидек майин товушда.\nУ эринибгина овоз келган томонга ўгирилди. Ўзи томонга яқинлашаётган оппоқ соқолли чолга кўзи тушиб, ўрнидан сакраб турди. Отаси ўргатганидай, қўлини кўксига қўйиб салом берди:\n-Ассалому алайкум, бова!\n-Ваалайкум ассалом, полвон йигит бўл, бўтам.\nЧол шундоққина ёнига келиб тўхтади. Бир зум Саримсоқнинг юзларига тикилиб турди. У ҳам бобони диққат билан кузатарди: устки кийимларидан тортиб, печи ортига ташланган салласигача оппоқ. Аммо кўзлари бўз йигитларникидек чарақлаб турарди. Соқолига монанд оппоқ юзларида бир олам меҳр.\n-Осмонди томоша қиляпсанми, бўтам?-сўради чол.\n-Ҳа, бова, осмонди томоша қиляпман.\n-Ерда ётиб ниманиям кўрардинг, фалак кенглигини кўрмоқчи бўлсанг, осмонга чиқ.\n-Осмон узоқ, бова.\n-Сабр қил, бўтам, сабр.\nЧол ўнг қўлининг кафтини ёзганича, қиялатиб юқорига кўтарди. Кўзгудан қайтаётган қуёш шуъласидек бир тутам нур кафтидан узилиб чиқиб осмонга йўналди. Саримсоқ ҳайратланиб нур ортидан тикилди. Ҳаял ўтмай кўм-кўк само қаърида кичик бир оқ шарпа пайдо бўлди. Шарпа нур оқими бўйлаб тобора яқинлашиб, росмана бўз тулпорга айланди ва учиб келиб яқингиналарига қўнди. Олдинги туёқлари билан бўзни тирнаб, чўзиб кишнади. Бўйнини гажак қилиб ўйноқлади. Юган ва нўхталаридаги тилла ранг уқаларми ё оғзидаги сувлиқми майингина шиқирлади. Ҳайратдан оғзи очилиб қолганига қарамай, гижинглаб ўйноқлаётган ва чўзиб кишнаётган бўз тулпорнинг товушидаги бетоқатликни Саримсоқ ҳам сезди. От томонга беихтиёр бир-икки қадам ташлагач, тараддудланиб тўхтади.\n-Нега тўхтадинг, бўтам?-сўради қария.\n-Бу отти минолмайман, бова.\n-Минасан, сени ўзим суяйман.\nСаримсоқ отнинг юганидан маҳкам ушлаб эгарқошга қўл чўзди. «Ё пирим!» деганинигина билади, бундай қараса, ҳар тарафга шох ташлаб ўйнақлаётган от устида ўтирибди. Узангига оёғи-ю эгарқошга қўли қандай етдийкин? Чол эса пастдан жилмайиб қараб турарди, кўзларида қувонч, чеҳрасида меҳр…\n-Энди бор, бўтам,-деди у фотиҳага қўл очиб. –Парвозинг бехатар бўлсин, олгин-у олдирмагин!\nҚария юзига фотиҳа тортди. Саримсоқ ҳам очиқ кафтлари билан юзини сийпаб тушишга зўрға улгурди. Сувлиқ чайнаб бетоқат ўйноқлаётган арғумоқ ерни ноғора қилиб чалганича Ўгатнинг тангисига, ундан бир сакраб қоратошнинг тангисига ўтиб кетди. Саримсоқ ўгирилиб бобо турган жойга қаради. У ерда ҳеч ким йўқ эди.\nУнинг юраги шавқ-завққа тўлиб борарди. Шу сабабли бобонинг кўринмай қолганига унчалик аҳамият бермади. От эса бу пайтда Канали чўққисига, ундан қорақушга учиб ўтди. «Қизиқ, -ўйлади Саримсоқ отнинг уёқ-бу ёғига кўз югуртириб.-қаноти йўғу учади». Эсига қиш кечаларида онаси айтиб берадиган эртаклар тушди. Ўша учар тулпорлар ҳам шунақамикан? Гўрўғлининг дулдули-¬Ғиркўк қандай учаркан? Улар қўлтиқларидан иккита қанот чиқаришарди шекилли. Бу отда эса қанот йўқ, қаноти йўғ-у худди ердагидек оёқларини ҳаракатлантириб, сузиб кетаётгандай учади.\nИрғайлининг чўққисида от тизгинини салгина тортиб, бошини осмонга бурди. Арғумоқ рўпарасидан сузиб келаётган бир тўп оқ булутни пардай тўзитиб, тепага кўтарилди ва узоқларда булдираб кўринаётган Ғўбдинтоғ томонга учди. Тепада, яқингина жойда, офтоб чарақлайди. Пастда, унда-бунда ёйилиб сузаётган оппоқ булутлар. Булутлардан пастда кўклам либосига бурканган Ёзкечув даштлари. Одамлари, ҳайвонлари ва ҳатто уйлари-ю дов-дарахтлари ҳам майда-майда. Тоғдан оқиб тушаётган сув тўла сойлар кўкиш ипдайгина…\nБолаларга эргашиб бир куни Саримсоқ ҳам Ўгатнинг тангисига чиққанди. Шунда кўзи илғаган нарсаларнинг ҳаммаси одатдагидан кичкина кўринганидан ҳайрон бўлганди. Уйларига қайтгач отасидан сўраганида у соддагина қилиб шундай деганди: «Одам юқорилашгани сари пастдагилар майдалашиб кўринади. Сен бунга алданма. Ҳамма нарсани ўзидек кўришга интил…»\nЯхши ҳамки, буни илгарироқ билиб олган экан. Шунинг учун алданмади. Яна ҳам баландроққа учмоқчи бўлди-ю, чўчиди: беҳосдан осмонга уриб олиб бошини ёриб қўядигандай, ё қуёшга яқин бориб қолиб, иссиқдан куйиб қоладигандай туюлаверди. Арғумоғини пастга қайтариб, пастлай бошлади. Дастлаб кўтарилган жойига етгач сакраб тушди-ю, отини қўйиб юборди. Бўз тулпор қаттиқ кишнаб уни бир қур айланди-да, яна осмону фалакка дувиллиб кўтарилди ва кичик оқ нуқтага айланиб кўздан йўқолгунича, Саримсоқ унинг ортидан маъюс тикилиб турди. Кейин жилмайди. Кейин эса…\n-Ўрнингдан тур, Саримсоқ,-деган эркаловчи, майин товушни эшитди.-Нимага куляпсан?\nСаримсоқ оқ либосли бобо қайтиб келди, деган хаёлда сачраб уйғонди. Рўпарасида кулимсираб турган отасини кўриб ҳайратланди. Салдаёқ ҳушини тўплаб, уйлари ортидаги бўзда эмас, ҳовлиларидаги чорпояда, юмшоқ тўшакда ётганини пайқаб, осмонга қаради. Унда оппоқ парқу булутлар кўринмади. Танги ортидаги найза бўйи кўтарилган кўклам қуёши чарақлаб турибди. Кишнаётган бўз тулпор эмас, бостирмага боғланган ўзларининг қулуни экан. Онасини биров миниб кетган бўлса керак…\nВоқеликнинг бирданига бунақасига айланиб кетганига Саримсоқ дафъатан кўниколмади:\n-Қани, оқ саллали бова қани?!-деб юборди.\n-Нима деб алаҳсираяпсан, қулуним, қайси бовангди сўраяпсан?!-ажабланди отаси.\n-Ҳозиргина мени оқ отга миндириб осмонга учирган бовани-да. Қани ўша бова?\nОтаси ўзича ниманидир англаб, атрофига аланглади. Яқин-ўртада ҳеч ким йўқлигига амин бўлгач, секингина ўғлининг қўлидан ушлади.\n-Ичкарига кирайлик-чи, қулунтой,-деди паст товушда.–Уйда ҳаммасини бир бошдан гаплашамиз.\nСаримсоқ кўрган тушини отасига эплаганича айтиб бўлганида, қандайдир юмуш билан эшикдан бош суққан Турон бойвучча эрига таънаомуз гап отди:\n-Ота-бола тонг-азондан ниманинг маслаҳатини қиляпсизлар? Қўй-эчкиларди кувандан бўшатиб, қирга ҳайдасаларингиз бўлармиди.\n-Қўй-эчкингди қўятур, бойбича, янги гапди эшит,-деди Исмойилбой қувониб.-Улингга худо бериб қопти-тушида Хўжайи Хизирдинг ўзига йўлиқипти у. Хизир бовам улингди оқ отга миндириб, оқ фотиҳа берипти!\nҚувонганидан Турон бойвуччанинг юраги ёрилар даражага етиб, «Ваҳ!» деганича бўсағага ўтириб қолди, қўлидаги бўш челак заранг ерга тушиб, данғиллаганича юмалаб кетди.\n-Худога шукур,-деди у шивирлабгина. –Шу кунларга етказганига шукур! Хизир бовамдинг садағалари кетайин…\nШу куни Исмойилбой битта чори қўйни сўйиб, ҳамқишлоқларига худойи қилиб берди. Лекин ўғли кўрган тушни биронтага валдираб қўймасликни Турон бойвуччага қаттиқ тайинлади. У ҳам ўз даврининг фарзанди сифатида айрим ирим-сиримларга қаттиқ амал қиларди…\nБу туш Саримсоқ полвоннинг эсидан ҳануз чиқмайди. Уни эслагиси келмаса-да, узун умри давомида кўп марта эслашига тўғри келди. Кейинроқ бориб, худди тушида кўрганига ўхшаш бўз отга минди ҳам. Бироқ бу анча кеч, ўн беш-йигирма йилча ўтганидан кейингина рўй берди. Ўшанда у болалигида ростдан ҳам Хизирга йўлиққанига чиппа-чин ишонди.\n1 Ий-эпақага келтирмоқ, суробини тўғирламоқ маъноларида.


ЎзА - Самарқанд тилшунослик мактаби\n02.08.2017 13:18 Чоп этиш версияси\nАждодлар илмидан самарали озиқланган бу мактабнинг тамал тоши Самарқанд давлат университетининг илк даврида – ўтган асрнинг 20-йилларида Олий педагогика институти номи билан ташкил этилган йиллардаёқ қўйилган. Илк фаолиятини икки йўналишда – табиий ва ижтимоий фанлар факультетлари билан бошлаган институтнинг ижтимоий фанлар факультетида тил ва адабиёт бўлими бўлиб, айни шу ерда илмий-тадқиқот ишлари йўлга қўйилган эди. Бугун ўзбек тилшунослиги фанининг оёққа туришида беқиёс хизмат қилган Абдурауф Фитрат, Ғози Олим Юнусов, Солиҳ Муталлибов сингари фидойи олимларнинг номларини чуқур эҳтиром билан тилга оламиз.\nЎтган асрнинг 30-йилларида юртимизда малакали филолог кадрлар тайёрлаш, тилшунослик фанини янада ривожлантириш соҳасида янги давр бошланди. Бунда Ўзбекистон давлат университетида ўзбек тилшунослиги кафедрасининг ташкил этилиши ва унга 1938 йилдан доцент Улуғ Турсунов раҳбарлик қилиши аҳамиятли бўлган. Катта истеъдод ва ташкилотчилик салоҳиятига эга бўлган олим ўзбек тилшунослари орасида биринчилардан бўлиб 1941 йилда номзодлик диссертациясини ҳимоя қилган.\nЎзбек тилшунослиги кафедраси ўтган асрнинг 50-йилларида ўз тараққиётининг янги босқичига қадам қўйди. Шу йилларда кафедра қошидаги аспирантурада юқори малакали мутахассислар тайёрлашга киришилди. У.Турсуновнинг илмий раҳбарлигида номзодлик диссертацияларини муваффақиятли ҳимоя қилган тилшунос олимлар – Ғанижон Абдураҳмонов, Жаббор Мухторов, Ваҳоб Эгамов, Жўрабой Ҳамдамов, Фатҳиддин Исҳоқов, Назар Ражабов кабилар соҳа ривожига катта ҳисса қўшди. Мана шу тарзда ўзбек тилшунослигининг Самарқанд мактабига асос солинган ва у Ўзбекистонда олий малакали мутахассислар тайёрловчи марказлардан бирига айланган эди.\nКафедранинг илмий-педагогик фаолияти ХХ асрнинг 60-70-йилларида изчил давом эттирилди ва Самарқанд тилшунослик мактаби янада гуллаб яшнади. Шу йилларда кафедрада 15 тўплам нашр қилинди. Жумладан, У.Турсунов, Ж.Мухторов ва Ш.Раҳматуллаевнинг “Ҳозирги замон ўзбек тили” дарслиги яратилиб, бугунги кунга қадар тўрт марта чоп этилди.\n1969 йилда ўзбек тилшунослиги кафедраси негизида умумий тилшунослик кафедраси ташкил қилинди. Кафедра қарийб ўн йил фаолият кўрсатди ва яна ўзбек тилшунослиги кафедрасига бирлаштирилди. Бу даврда уни профессорлар Ҳ.Бердиёров ва Х.Дониёров бошқарди.\nМустақиллик йилларида кафедранинг барча соҳадаги фаолияти янада яхшиланди, билим бериш сифати ва усуллари замон талаблари даражасига кўтарилди. Янги педагогик технологияларга таянган ҳолда дарс ўтиш, талабаларнинг билимини назорат қилиш ва мустақил ўқиб-ўрганишини ташкил этиш такомиллашди, илмий-тадқиқот ишларининг кўлами ва самарадорлиги янада ошди.\nСамарқанд давлат университети ўзбек тилшунослиги кафедраси хизматларидан маълум даражада баҳраманд бўлиб, юртимизда илм-фан тараққиёти ва олий таълим юксалишига муносиб ҳисса қўшган ва қўшиб келаётган олимларимизни фахр билан тилга оламиз. Уларнинг саъй-ҳаракати билан тилимиз тарихи, диалектологияси, лаҳжа ва шеваларини ўрганиш, топонимика ва ономастика масалалари бўйича салмоқли илмий ишлар қилинди. Кўплаб дарслик ва ўқув қўлланмалари яратилди. Ҳозирги ўзбек адабий тили грамматикаси, морфологияси ва синтаксиси масалалари, нутқ маданияти ва стилистика муаммолари чуқур ва атрофлича ўрганилди.\nУниверситет ўзбек тилшунослиги кафедраси мамлакат халқ маорифи ва олий таълим тизими учун раҳбар кадрлар етказиб беришга ҳам салмоқли ҳисса қўшди. Филология факультетида, хусусан, ўзбек тилшунослиги кафедрасида илм олган тилшунос олимлардан бир қанчаси турли олий ўқув юртларида, бошқарув органларида ишлади.\nСўнгги ярим аср давомида кафедра илмий-педагогик кадрлари сафига янги илмий кучлар келиб қўшилди. Т.Раҳматов, Қ.Усмонов, З.Алиқулов, Т.Қурбонов, Э.Абдиев, Х.Ахтамова, Н.Бегалиев, Т.Жўраев, М.Рўзиқулова, М.Тўйчиев, Р.Миразизова, Д.Ўринбоева, З.Пардаев, Ш.Маҳмадиев, О.Юсупова кабилар шулар жумласидандир. Уларнинг баъзилари ҳозир ҳам кафедрада илмий-педагогик фаолиятини давом эттирмоқда.\nКафедра илмий фаолиятининг самарали бўлишида унинг мамлакатимиз ва хорижий давлатлар олий таълим ва илмий-тадқиқот муассасалари билан ҳамкорлик алоқалари ҳам муҳим роль ўйнамоқда. Кафедра олимлари нафақат юртимиз, балки хорижий мамлакатлардаги олий таълим муассасалари профессор-ўқитувчилари билан илмий ҳамкорлик алоқаларини йўлга қўйиб, ўзбек тилшунослиги анъаналарини ўрганиш ва тарғиб этишга муносиб ҳисса қўшиб келмоқда. Ж.Элтазаров, С.Боймирзаева, А.Ғаффоров, Р.Сувонова Япония, Жанубий Корея, Хитой, Германия, Туркия, Малайзия сингари мамлакатларда ишлаб, илмий-педагогик амалиёт ўтаб қайтди.\nЎзбек тилшунослиги кафедраси аъзолари кейинги йилларда давлат таълим стандартлари асосида мамлакатимизда биринчи бўлиб ўзбек тилшунослиги соҳасида 19 предметдан намунавий ўқув дастурлари ишлаб чиқди. 20 га яқин ўқув қўлланмаларидан бугун ўқув жараёнида кенг фойдаланилмоқда.\nТўқсон йиллик тарихга эга Самарқанд давлат университетининг салоҳиятли ўзбек тилшунослиги кафедраси жамоаси бугун ёш авлодга замон талаблари даражасида билим бериш, уларни ҳар томонлама билимдон, етук мутахассис қилиб тарбиялаш, ўзбек тилшунослигининг долзарб масалаларини тадқиқ этиш борасидаги ишларни изчил давом эттирмоқда.\nЖўрабой Ҳамдамов, Суюн Каримов,


Ўзбекистон: Трансвеститни калтаклаган милиционерлар унвондан маҳрум қилиниб, ишдан ҳайдалди (18+) - Фарғона.Ру ахборот агентлиги\n06:58 msk, 7 Июль 2020\nТошкент милициясидаги аноним манбадан “Фарғона” таҳририятига келиб тушган маълумотга кўра, 11 январь куни эрталаб пойтахтнинг Чилонзор тумани ҳокимлигининг мажлислар залида ички ишлар бошқармаси (ТИИБ) ходимларининг йиғилиши бўлиб ўтган. Унда интернетга ёйилиб кетган, тошкентлик трансвеститнинг калтакланишини тасвирловчи видеороликдаги воқеалар муҳокама қилинган (трансвестизм - итал. travestire — эркакларнинг аёллар ва аёлларнинг эркаклар либосларини кийиб юришга интилишлари.-таҳр.) . Бу йиғилишда ўзбошимчаликда айбдорлар – капитан унвонидаги ахлоқий ишлар бўлими ходими ва катта лейтенант унвонидаги профилактика инспекторининг погони ҳамманинг кўз ўнгида юлиб олинган.\nЙиғилиш иштирокчиларидан бирининг маълум қилишича, айбдорларнинг погонларини Чилонзор ТИИБ бошлиғи Абдумажид Шермухамедовнинг шахсан ўзи юлиб ташлаган. Мажлислар залида ички ишлар тизимининг бошқа раҳбарлари, хусусан, декабрь ойининг охирида Тошкент шаҳар милицияси бошлиғи этиб тайинланган Баҳодир Қурбонов ҳам бўлган.\nМилиция ходимларига кўра, интернетда тарқалган видеоролик негизида хизмат текшируви ўтказиш фикри айнан шаҳар ички ишлар бошқармасидан чиққан. Бу текширув хулосаси ўлароқ, шаҳар милициясининг ходимлар бўйича инспекцияси қуйидаги қарорни чиқарган: ички йўриқноманинг 69-бандига мувофиқ ходимларнинг иккови ҳам ишдан ҳайдалсин. Бу ички йўриқнома ҳозирча Ўзбекистонда милиция тўғрисидаги қонун ўрнида амалда қўлланмоқда. Бу банд қуйидагича номланади: “қонунчиликка риоя қилмаслик ва аҳоли орасида милиция ходимларининг салбий образини яратиш”.\nКапитан билан катта лейтенант учун аянчли оқибатларга олиб келган бу видеоролик 2015 йилнинг декабр ойи охирида Telegram ижтимоий тармоғида пайдо бўлди ва интернетда кенг таралиб кетди. Видеода қуйидаги саҳналарни кўриш мумкин: милиция ходимлари бир квартирага бостириб киришади, у ерда бир нечта йигитлар билан бирга бошига аёллар паригини таққан, юзларини макияж қилган, аёлларнинг ич кийимини кийиб олган йигит ўтирган бўлади. Милиционерлар қўполлик билан йигитларни тиз чўктиради, формасиз милиционер эса трансвеститнинг юзига тепади.\n“Фарғона” агентлигига маълум бўлишича, видеодаги воқеалар ўтган йилнинг август ойида Чилонзорнинг 6-кварталида бўлиб ўтган. Бу Қатортол ва Чўпонота (собиқ Волгоградская) кўчалари кесишувидаги 37-уйдаги хонадонлардан бирида бўлган.\nБу квартира эгаси Нина В. (масала нозик бўлгани учун фамилияларни келтирмаймиз) худди шу массивда яна битта уйи борлиги сабабли олтинчи кварталдаги бир хонали уйини ижарага қўйган. Аммо милиция ходимларининг айтишича, ижарачилардан ҳеч ёлчимаган. Бундан олдин ижарада турган аёллар фоҳиша бўлиб чиққан. Уларга нисбатан ТИИБ иш қўзғаб, суд ҳукми билан жаримага тортиб, август ойиниг бошида квартирадан чиқариб юборган.\nБир неча кундан кейин эса навбатдаги ижарачи – ўзини талаба деб таништирган камтаргина йигит квартирани ижарага олган. Қўшнилар унинг нимасидир “бошқача”лигини дарров пайқашган. У аёлларга ғалати назар ташлар, юз ифодаси ҳам ноодатий бўлган. Аммо қўшниларни хавотирга солган нарса бу эмас, балки унинг ёнига тунда келадиган меҳмонлар бўлган. Шовқин солишмайди, жим келиб, жим кетишади, аммо зинадаги оёқ товушлари бемалол эшитилади. Бу йигитнинг олдига тунда уч-тўрт марта меҳмонлар келиб-кетганидан сўнг, бу ҳолат қўшниларни ўйлантириб қўйган.\nУлар шубҳаларини милицияга етказишган, 6-кварталнинг майор унвонли участка милиционери эса Дониёрни олдига чақиртириб, керакли маълумотларини ёзиб олган ва кўп хонадонли уйларда яшаш қоидалари ҳақида огоҳлантирган, жумладан, исловотхона ташкил қилиш мумкин эмаслигини билдирган.\nТрансвестит ўз меҳмонларини қабул қиладиган, Чилонзорнинг 6-кварталидаги 37-уй\nТрансвеститларни қўрқитиб қўйишди холос\nДониёр майорнинг маслаҳатларига қулоқ солгандай бўлди, аммо милициянинг туман ахлоқий ишлар бўлими назарига тушди. У ерда дарров бу йигитнинг трансвестит экани, фахш ишлар билан шуғулланиши, тунги меҳмонлар эса унинг мижозлари эканлигини тахмин қилишди. Қўшнилар орқали олинган маълумотга кўра, Дониёр милицияда ўтказилган профилактик суҳбатдан тўғри хулоса чиқармаган, унинг олдига келадиган тунги меҳмонлар оқими камаймаган. Шундан сўнг уни жиноят устида қўлга тушириш учун рейд ўтказишга қарор қилинган.\nВидеога туширилган рейд августнинг йигирманчи саналарида ўтказилган. Унда ахлоқий ишлар бўлими ходими, Жамшид исмли капитан ҳамда олтинчи кварталнинг бошқа милиционери – Исроил исмли катта лейтенант қатнашган. Улар иккита холис гувоҳ билан 8-хонадон олдида навбатчилик қилиб, мижозлар чиқишини кутиб туришган. Ваниҳоят, тунги ўн бир яримларда эшик очилганида рейд иштирокчилари квартирага бостириб киришган...\nМазкур квартирант ва унинг меҳмонларининг кейинги тақдири шармандали кечган бўлса ҳам, улар жазога тортилмаган. Аввал Чилонзор ТИИБ га олиб борилган, кейин Сирғали туманидаги тери-таносил касалликлари диспансерига жўнатилган. Уларни август охирида, 1 сентябрь – Мустақиллик куни арафасида қўйиб юборишган. Қўшниларнинг айтишича, Дониёр бир-икки кундан сўнг бамайлихотир нарсаларини йиғиштириб, бу машъум квартирадан чиқиб кетган.\nХуллас, уларни озгина қўрқитиб қўйишди, холос. Аммо қонун бўйича милиция офицерлари материалларни тергов бўлимига топшириши, у ерда эса иккита жиноий иш очилиши керак эди. Биринчиси Жиноят кодексининг 120-моддаси – “бесоқолбозлик” бўйича, бу модда бўйича Ўзбекистонда уч йилгача озодликдан маҳрум қилиш кўзда тутилади.\nИккинчиси кодекснинг 131-моддаси – “фоҳишахона сақлаш ёки қўшмачилик қилиш” бўйича, бу модда жиддийроқ бўлиб, унга кўра уч йилдан беш йилгача қамалиш мумкин. Энг қизиғи шундаки, бу модда бўйича квартиранинг эгаси Нина В. жавобгарликка тортилиши керак эди. Балки у квартирада нималар содир бўлаётганини билмагандир, аммо масаланинг яна бир жиҳати бор, агар квартиранинг эгаси ижарачи билан расман шартнома тузмаган бўлса, унинг фаолияти учун жавоб бериши керак. Бундан ташқари, унинг квартирасини мусодара қилишлари ҳам мумкин эди, шунақаси ҳам бўлган. Шу сабабли, видеога олган холислардан бири фақатгина рейд ўтказган милиционерга эмас, бошқаларга ҳам панд бериб қўйишган.\nОфицерлар жазони ҳаддан ташқари оғир деб ҳисобламоқда\nЎзбекистон Европа эмас, бу ерда аҳоли ўртасида ноанъанавий жинсий озчилик вакилларига нисбатан муносабатлар ўта салбий. Собиқ Иттифоқ доирасида фақатгина Ўзбекистон билан Туркманистонда Жиноят кодексидаги 120-модда сақланиб қолганлигидан келиб чиқсак, бу масалага фақатгина расмийлар эмас, балки аҳолининг аксарият қисми ҳам салбий муносабатини сақлаб қолган. Айниқса транссексуаллардан жирканишади, пес-моховга чалингандек улардан ҳазар қилишади. Шу сабабли ҳам, погони юлинган офицерларни қўллайдиганлар оз эмас.\nОфицерларнинг ўзлари раҳбариятнинг бундай қароридан норози, улар жазони ўта оғир деб ҳисоблаб, ушбу қарор устидан шикоят қилишга уринишмоқда. Масалан, катта лейтенант ўзини фақат унвони юқори ҳамкасбининг ўзбошимча ҳаракатларини тўхтатишга уринмаганда айбдор, деб ҳисобламоқда.\nКапитан эса ўзини оқлашга уриниб, ноанъанавий ориентациядаги фуқароларни кўргани кўзи йўқлигини билдирмоқда. Шу йўл билан у бесоқолларни ҳақорат қилиб, ўз нафратини ифода этган. Трансвеститни тепганига келсак, уни тарбиялаш мақсадида, шунчаки, номигагина тепган.\nБу видеоролик қаҳрамонига айланган офицерларнинг келгуси тақдири қандай кечиши ҳозирча номаълум. Аммо бу ҳодисада битта қувонарли жиҳати бор – пойтахт милицияси раҳбарияти интернетга қўйилган видеога ўз муносабатини билдирди. Бошқа томондан эса, танқидга нисбатан бундай муносабат ҳақида матбуотда ёзилиб, муҳокама қилиш керак эди. Шунда балки милициянинг ижобий образи яратилган бўлармиди. Аммо афсуски, бунақа бўлмади. Ҳаттоки ушбу мақолага маълумот олиш учун ҳам аноним манбалардан фойдаланишга тўғри келди.\nТаҳририятдан: Бу ҳодисанинг жумбоқли томонлари кўп. Нега милиционерларни жазолашга қарор қилинди? Умуман олганда, бунақа ишлар Ўзбекистон расмийларига хос эмас. Аёллар кийимидаги йигит нега жавобгарликка тортилмади? Бу фоҳишаликмиди ёки шунчаки “суҳбат”миди? Ҳар қандай ҳолатда ҳам унга нисбатан 120-моддани (бесоқолбозлик) қўллаш мумкин эди. Нега қўлланмади? Ўқувчиларимиздан бу саволлар ҳақида ўйлаб кўриб, биз билан ўртоқлашишларини сўраб қоламиз. Фикр-мулоҳазани шарҳлар саҳифасида ёки ижтимоий тармоқларда –Фейсбук, ВКонтакте, Одноклассники ва Твиттерда қолдириш мумкин.


Россия Тошкент авиасозлик заводида Ил-76 учун ҳатто агрегатлар ишлаб чиқаришга ҳам рози бўлмаяпти - Фарғона.Ру ахборот агентлиги\n06:04 msk, 14 Июль 2020\nРоссия Тошкент авиасозлик заводида Ил-76 учун ҳатто агрегатлар ишлаб чиқаришга ҳам рози бўлмаяпти\n31.05.2007 11:07 msk\nВладимир Георгиев (Москва)\n2007 йилнинг 24 май куни “Единая Россия” партияси раҳбари, Давлат думаси спикери Борис Гризлов бир кунлик ташриф билан Воронеж вилоятида бўлди. Партия сайтининг маълум қилишича, у 24-25 май кунлари ўзининг 75 йиллигини нишонлаган Воронеж ҳиссадорлик учоқсозлик жамиятига (“ВАСО” ОҲЖ) ташриф буюрган. Ўзбекистон учун ВАСО Ил-76 ҳарбий-транспорт учоқларини ҳамда “Ил” оиласига кирувчи (Ил-114, Ил-78 ва А-50 каби) бошқа турдаги учоқларни йиғувчи Чкалов номидаги Тошкент авиасозлик ишлаб чиқариш бирлашмаси (ТАИЧБ) ҳамкори бўлгани билан таниқлидир.\nЭндиликда, афтидан, ВАСО ТАИЧБнинг рақибига айланадиган кўринади. Маълум бўлишича, Гризлов Воронежда Россияда Ил-76 ишлаб чиқарилиш жараёнининг бошланишини олқишлаши ҳақида билдирган. Хусусан, у “корхона буюртмалари кенгайиши ва Ил-76 ишлаб чиқариш Тошкентдан ВАСОга кўчирилиши муҳим” бўлган, деб ҳисоблайди.\nҚайд этиш жоизки, бундан бор-йўғи ярим ой аввал Саноат бўйича Федерал агентлик раиси Борис Алешин ва Ильюшин номидаги Авиацион мажмуа бош директори Виктор Ливанов тамсил этган Россия делегацияси Тошкентда бўлганди. Ўшанда ТАИЧБ Бирлашган авиасозлик корпорацияси (БАК) таркибига кириши мумкинлиги қайд этилганди. Ливановга кўра, “бу вариант, Тошкентдаги авиасозлик заводи жиддий реконструкция қилинган ва ТАИЧБнинг БАКка кириши учун мақбул шарт-шароитлар ишлаб чиқилган тақдирда, истисно қилинмайди”.\nАснода, Ливановнинг режаларига БАК раҳбари Алексей Федоров қўшилмайди. БАК режалари ҳақида гапира туриб, у Россия Федерациясида Ил-76 ишлаб чиқариш учун имконият яратиш ва уни кўчириш жараёни бошланганини тасдиқлади. Унга кўра, яқин уч йил ичида Россия бу русумдаги 10 тагача учоқ ишлаб чиқаришни режалаган.\nИльюшин номидаги Авиамажмуа раҳбари Виктор Ливанов ҳам буни инкор этмайди. Шу кунларда у Ульяновскда Ил-76 ва Ил-78 (ҳамда бошқа учоқлар) йиғиш ишларини йўлга қўйиш бўйича тайёргарлик кетаётганини гапириб берди. Виктор Ливановга кўра, Россияда йиғилган биринчи Ил-76 учоғи 2010 йилда пайдо бўлиши кутилмоқда. “Ульяновскда Ил-76 учоқларини серияли ишлаб чиқариш ташкил этилиши ҳақида қарор қабул қилинганидан кейин бунга зарур бўлган пул ажратилади”, деди у.\nУнга кўра, РФ ва бошқа мамлакатлар учун “2015 йилгача Ил-76 русумидаги ҳарбий-транспорт, транспорт (юк) учоқлари ва бошқа учоқларга бўлган эҳтиёж тақрибан 150 та бўлиши айтилмоқда”. “Ички ва ташқи бозор эҳтиёжларини ҳамда давлат эҳтиёжларини қондириш учун бу ҳажмдаги учоқларни етказиб беришни 2025 йилгача амалга ошириш ҳақиқатга яқинроқ”, - деб ҳисоблайди Ливанов. Шу билан бирга, у “Россия куч ишлатар тузилмаларига бу вақт мобайнида Ил-7б учоқлари кўрсатилган миқдорининг қарийб ярми талаб этилади”, дея қўшимча қилди.\nМаълумки, РФ ҳукуматининг Ил-7б учоқларини серияли ишлаб чиқаришни ташкил этиш бўйича қарори 2006 йилнинг декабрида имзоланган ва бу мақсадлар учун давлат 2008 йилгача 6,4 млрд. рубль ажратади. “Авиастар-СП” (Ульяновск) ширкати томонидан серияли ишлаб чиқаришнинг бошланиши 2010 йилга мўлжалланган. 2012 йилдан бошлаб Ульяновск заводи йилига ўнтадан Ил-76 ишлаб чиқариши лозим. 2012 йилгача Ульяновскда ҳаммаси бўлиб Ил-7бМД ва Ил-7бМФ русумли 23 учоқ тайёрлаш режаланган. Шундай қилиб, агар ҳеч нарса ўзгармаса, Ўзбекистонда Ил-76 ишлаб чиқариш жараёни яна уч-беш йил давом этади. Агар шундан кейин ҳам ТАИЧБ БАК таркибига кирмаса, бу ерда учоқ ишлаб чиқариш тўхтатилади. Экспертларнинг гувоҳлик беришларича, ТАИЧБда мутахассислар жуда оз қолган ва бугунги кунда завод ХХР эҳтиёжлари учун ўттиз тўртта Ил-76 МД ва тўртта Ил-78 учоғини тайёрлаш бўйича 2005 йилда Хитой билан имзоланган шартномани бажаришда катта қийинчиликларга дуч келмоқда. Бу ҳақда Россия ОАВ жуда кўп ёзганлар. Бу муаммолар яна кучайгани ҳақида шу кунларда хитойлик вакиллар билдирганлар.\nЭслатиб ўтамиз, мазкур шартнома қиймати, экспертлар баҳосига кўра, тақрибан 1,5 млрд. долларни ташкил этади. Бу шартнома ўз авиасозлик саноатини тикламоқчи бўлган Россия учун ўта муҳим бўлгани каби Ўзбекистон учун ҳам жуда муҳим. Дастлабки учоқларни етказиб бериш 2007 йилда бошланиши, 2012 йилда эса бу иш якунланиши керак. Учоқлар Чкалов номидаги Тошкент авиасозлик ишлаб чиқариш бирлашмасида (ТАИЧБ) йиғилиши лозим, бу ерга эҳтиёт қисмларнинг қарийб 95 фоизи Россиядан келтирилади.\nХитой томон шу йилнинг февраль ойида мазкур шартнома “кучга кирди”, дея эълон қилган. Россия томон ҳали бу ишни қилмади. Биринчи Ил-76 шартнома ўзаро тасдиқланганидан сўнг 16 ойдан кейин Хитойга етказилиши керак. Аснода, ҳозир Тошкент авиасозлик ишлаб чиқариш бирлашмаси шартномани тўла ҳажмда бажаролмаслиги аниқ бўлиб қолди ҳамда Хитой шартномаси бўйича Ил-76 учоқларини ишлаб чиқариш ишининг бир қисми Ульяновскка кўчирилиши ҳақидаги масала аллақачон ҳал қилинди. Экспертлар бу иш дастлаб имзоланган шартнома қийматининг ошишига олиб келиши мумкинлигини қайд этмоқдалар.\nБу жабҳада “аввал ҳам нархлар, пул ўтказиш шакли, буюмлар номенклатураси бўйича қандайдир тортишувлар ва келишмовчиликлар бўлиб турган”, дея қайд қилади хитойлик манба. Бироқ “вазиятдан чиқиш йўли деярли ҳар доим топилган, бу умуман олганда, ХХР ва РФнинг ҳарбий-техник жабҳадаги ҳамкорлиги муваффақият билан ривожланаётганини англатади”, дея қўшимча қилди у.\n“Ил” бўйича шартномани амалга ошириш лойиҳасида ҳам йўл топилган кўринади. Аммо бу қарор кўламли қарор эмас ва у ТАИЧБ келажагида фақат қисман ижобий акс этади, холос. Ильюшин фирмасидан бўлган манбанинг изоҳлашича, Россия ва Ўзбекистон ТАИЧБдаги янги йиғиш линиясини қуриш учун Москванинг 80-100 млн. долларлик кредит (қарз) ажратиши юзасидан бир қарорга келганлар. Айни пайтда Ульяновскда ўз Ил-76 ва Ил-78 (ҳамда бошқа русумдаги учоқларини) йиғишни йўлга қўйиш бўйича тайёргарлик ишлари олиб борилмоқда.\nВладимир Георгиев, “Фарғона.Ру” учун махсус


Миржамол Қосимов: "Отам футболда мен учун бош мураббийга айланадилар" / CHAMPIONAT.asia\n14:46Виктор Жалилов билан Амет Мемет «Андижон»да иш бошлади 0 14:45Навас "Реал"ни тарк этмайди 0 14:28Риза Айвазов: "Суперлига йўлида бизга озгина омад етишмади" 0 14:24Марсело: "Реал"га Роналду етишмаяпти" 4 14:21"Милан" Игуаинни сотиб олмоқчи эмас 2 14:05Эшитдик-да: "Локомотив"да даҳшатли йўқотишлар бўлади 22 14:03Моуринью МЮ раҳбариятидан хафа 3 13:57Гвардиола: "АПЛ чемпионлиги учун кураш "Реал" ва "Барселона" тўқнашувига ўхшайди" 3 13:44Суперлига-2018. Якуний статистика 7 13:10Почеттино: "Баъзида умуман трансфер амалга оширмаган маъқул" 2 12:59Қирғизистон телеканали Осиё Кубоги-2019 трансляция ҳуқуқини сотиб олди 16 12:48Осиё Кубоги бош соврини Токиода 9 12:43Гвардиола: "Де Брюйненинг жароҳати "Манчестер Сити"га ёрдам бериши мумкин" 0 12:32"Фенербахче" раҳбарияти бош мураббийга қўнғироқ қилиб, уни истеъфога чиқаришди 1 12:28Осиё Кубоги-1968. Эрон ҳам ўз уйида чемпион 11\nМиржамол Қосимов: "Отам футболда мен учун бош мураббийга айланадилар"\nТеглар : Миржамол ҚосимовБунёдкор\nЎзбек футболи афсоналаридан бири бўлган Миржалол Қосимов айни пайтда мураббийлик фаолиятини олиб бормоқда.\nУнинг кичик ўғли Миржамол ҳозирги кунда "Бунёдкор" клубида ўйнамоқда. Ўз вақтида ёшлар ўртасидаги Жаҳон чемпионатида иштирок этиб қайтган ярим ҳимоячи билан кўплаб мавзуларда суҳбатлашишга қарор қилдик.\n- Футболга қандай қилиб кириб келганингиз барчамизга қизиқ...\n- Ёшлигимда дастлаб чиниқиш учун карате спорт турига қатнашганман. Кейинроқ футболга қизиқишим кучайди. 7 ёшимда дадам ўзларининг биринчи устозлари Юрий Госпадарчукка олиб борганлар. "Чиғатой" спорт мактабида 2-3 йил таҳсил олдим. Кейин "Пахтакор" академиясига кўчиб ўтгандим. У ерда Отабек Ғуломхўжаев бошчилигида машғулотлар ўтказдим. Сўнгра бу мураббий "Бунёдкор" академиясига кетгани учун айнан у мени ўз жамоасига чақиргандилар. Шу тариқа "қалдирғочлар" сафига қўшилганман. Сизни тушунадиган мураббий бўлса\n- Демак бу ўтишга Миржалол Қосимовнинг "қўли" бўлмаган?\n- (Кулади) йўқ-йўқ. Кўпчилик отам мураббий бўлгани боис шундай ўйлаши мумкин. Аммо ёшлигимдан ҳозиргача отам футболда менга ҳеч қандай ёрдам бермаган. Барчасига ўз кучим билан эришаяпман.\n- Киевнинг "Динамо" клуби машғулотларида иштирок этгансиз. Нима учун бу клубга ўтмагансиз?\n- 2015 йил ёзида Янги Зеландияда Жаҳон чемпионатида иштирок этиб қайтганимиздан сўнг Киев клубидан 10 кунлик кўрикдан ўтиш учун чақирув қоғози келганини айтишди. Уйдагилар билан маслаҳатлашгач Киевга боришга қарор қилдим. У ерга бориб фақат машғулотларда иштирок этдим, ўртоқлик ўйинларида майдонга туша олмадим. Қишда клуб мени яна кўрикдан ўтиш чақирди. Аммо билсангиз ўша пайтда Украинада нотинчлик ҳукм сураётганди. Нотинчлик бўлаётган жойда спорт қандай ривожланади деб ўйладим ва иккинчи йиғинга бормадим.\n- Сергей Лушан бу мавсум икки-уч марта майдонга туширганди. Миржалол Қосимов келгач сиз асосий таркиб ўйинчисига айландингиз. Лушан сиздаги маҳоратни кўра олмаганмиди?\n- Сергей Иванович академияда ўйнаб юрганимдаёқ менга мураббийлик қилганлар. Ҳар бир мураббийнинг футболга қараши бўлади. Маслан, Хамес Родригес Анчелотти даврида "Реал"нинг асосий футболчиси эди, Зидан келгач Хамес захирага ўтирди. Ўзимни Хамес билан таққосламоқчи эмасман. Шунчаки Европадаги вазиятни айтаяпман. Демак Зиданнинг футболга қараши бошқачароқ, бу Хамес ёмон ўйинчи ёки Анчелотти ёмон мураббий дегани эмас. Лушан мени кам майдонга туширганида ундан хафа бўлмаганман ёки жаҳлим чиқмаган. Аксинча ўз устимда янада кўпроқ ишлашга ҳаракат қилганман.\n- 2011 йил Қаршида 1995 йилда туғилган футболчилар иштирокида мусобақа бўлиб ўтганди. Сиз худди отангиз каби ўйинлар намойиш этиб мухлис ва мутахассислар эътирофига сазовор бўлгандингиз. Ўшанда кўпчилик Миржамол Қосимов порлаб чиқади деб тахмин қилганди. Аммо мана орадан шунча йил ўтди... Биламизки орада жароҳат ҳам олдингиз. Элдор Шомуродов, Достонбек Ҳамдамов каби футболчилардек эрта порлай олмаганингизга жароҳат сабабми ёки юқорида айтганингиздек мураббийларнинг қарашими?\n- Ўша мусобақани мен ҳам жуда яхши эслайман. Аммо Қаршидан кейин жароҳат олдим. Ёш футболчиларда жароҳат қийин кечади. Ўша йил қишки йиғинларда қатнаша олмадим. Анчагина шуғулланмагандан сўнг яна ўйинга қўшилиб кетиш анчагина оғир бўлди. Ҳар бир футболчининг порлаб чиқадиган ўз даври бўлади, кимдир вақтлироқ, кимдир кечқроқ. Энг асосийси ўз олдингизга қўйган мақсадга етиб боришдир.\n- Ўзбек футболи афсонаси Миржалол Қосимовнинг ўғли сифатида футбол ўйнаш қанчалик оғир? Бу сизга ортиқча босим ўтказмайдими?\n- Ҳамма жойда мени отам билан таққослайверишади. Босим бўлади, бу нарса йўқ дея олмайман. Буни енгиб ўтиш учун икки баравар кўпроқ меҳнат қилиш керак. Ёшлигимдан бунга тайёр бўлганман.\n- Миржалол Қосимов уйда қандай, футболда қандай?\n- Уйда отам, қаттиққўл, ҳаётий маслаҳатлар берадилар. Барча оталар каби ота. Аммо "Бунёдкор" базасига кириб келишим билан мен учун мураббийга айланадилар, мен ҳам улар учун оддий футболчи бўламан. Футболчилар қатори мен ҳам уларга "бош мураббий" деб мурожаат қиламан. Бундан хайрон қолиш керак эмас.\n- Миржалол Қосимов келгач "Бунёдкор"да нима ўзгарди?\n- Биринчи кундаёқ ҳар бир футболчи билан шахсан, яккама-якка гаплашиб чиқдилар. Ҳар бир ўйинчига сизлар энди ёш бола эмассизлар, 15-16 ёш булар ёш, сизлар эса 22-23 ёшсизлар. Йигитларнинг руҳиятини кўтардилар. Жамоага ғалабага ишончни олиб келдилар деб ўйлайман.\n- Акангиз, Миркамол Қосимов ҳам футболга қатнашганлар. Нима учун футболчи бўлмаганлар?\n- Тўғри акам ҳам футболчи бўлган. "Оқ-тепа" сафида ўйнаганлар. Аммо дастлаб оёқларидан жароҳат олганлар. Кейинроқ елкалари шикастланган. Шу боис бутсаларини эрта михга илишга қарор қилганлар. "Қурувчи"нинг ўрибосарлари сафида қисқа муддат ўйнаб кейин мураббийликка ўқишни бошлаганлар. Аслида акам ёшликдан келажакда футбол мураббийи бўламан дер эдилар. Айни пайтда "Бунёдкор" академиясида ёш футболчилар билан ишлаяптилар.\n- Танқидга қандай муносабатда бўласиз?\n- Ҳар бир инсоннинг фикри бўлади. Ҳамма ўз фикрини билдириш ҳуқуқига эга. Кўпчилик "дадасининг ўғли" дейди. Балки бу менга ёрдам бераётгандир. Сабаби шуларга жавоб бериш учун бошқалардан кўра кўпроқ меҳнат қиламан ва бу менга фойда келтирмоқда.\n- "Бунёдкор" бу мавсумни нечинчи ўринда тугатиши мумкин?\n- Ҳар бир нарсанинг иложиси бор. Тўғри биринчи даврада кўп очколар йўқотдик. Аммо айни пайтда жамоамиз ажойиб формада. Мавсум охиригача ўйинларда ғалаба қозонсак юқори поғоналарни эгаллашимиз мумкин.\n- "Динамо" билан ўйинда бурчак тўпидан сўнг гол урдингиз. Миржалол Қосимов мураббий сифатида сизга нимадир дедиларми?\n- Ҳеч нима демадилар (кулади).\n- Ўша вазиятда тўп узатдингизми ёки айнан зарба бердингизми?\n- Бундай ҳолатда тўпни дарвоза ёнига бурама тарзда етказиб беришим керак эди. Бу машғулотларда кўп бор синалган ва ишланган усул. Машғулотларда ва ўйинларда бурчакдан кўп гол урганман. Масалан, бир неча йил олдин "Бунёдкор" сафида 1995 йилда туғилган футболчилар иштирокида Қозоғистонда ўтган мусобақада ва ёшлар лигаси доирасида "Шўртан" билан баҳсда бурчакдан гол ургандим. Олий лигада ҳам бунга эришганим ўзига хос натижа деб биламан.\n- Миржамол Қосимов қачон турмуш қурмоқчи?\n- (кулади) Кўпчиликни қизиқтираётган савол. Жамоадошларим ҳам фақат шу саволни беришади. Худо хоҳласа кейинги йил бўлса керак.\n- Ўзбекистонда Миржалол Қосимовдан ташқари кимни энг кучли мураббий деб ҳисоблайсиз?\n- Рўзиқул Бердиев. Ўз вақтида "Насаф" сафида етакчи бўлганлар. Бир неча йиллардан буён "Насаф"ни бир маъромда ушлаб турибдилар. Жамоанинг ўйинида мазмун бор. Бу клубни профессионал деб ҳисоблайман.\n- Дадангизнинг хайрлашув учрашувида сиз ҳам майдонга тушгансиз. Сизда қандай хотиралар қолган?\n- Ўйинни жуда яхши эслайман. Ўзгача хотиралар қолган. Дарвозага зарба ҳам бергандим, аммо тўп дарвоза тўрининг ташқи томонига текканди. Собиқ МҲСК стадиони тўлиб-тошганди. Майдонда Европа ва Осиё юлдузлари ҳаракат қилаётганди. Мен ҳам ўшанда ёш бўлсам ҳам футболга қатнашиб юрардим, шу боис худди расмий ўйинга тушаётгандек ҳиссиётлар бошимдан ўтган.\n- Ҳеч дадангиз ўзларининг ўйинларидаги ҳаракатларини сизга намуна сифатида кўрсатганларми?\n- Ўзларининг ўйинларини эмаску, лекин бирга Европанинг футбол ўйинларини кўриб ўтирсак бир-иккита вазиятлар бўлиб қолса, айнан мен ўйнайдиган жойда, отам менга керакли маслаҳалар беришлари мумкин.\n- Сиз учун дадангизнинг қайси гол энг чиройлиси?\n- Кўп голларни жарима тўпидан урганлар. 2004 йил Осиё Кубоги гуруҳ босқичида Ироқ билан баҳсда ўз нуқталаридан чиройли тўп киритгандилар. Ўша ўйинни кўриб ўтиргандим. Жуда яхши эслайман.\n- Миржалол Қосимов футбол ўйнаган пайтда жарима тўпига эга бўлсак мухлислар худди гол бўлганидек хурсанд бўлишарди. Жарима тўпидан гол уриш ҳислати дадангизда бу туғмами ёки машғулотлар самарасида эришилганми?\n- Буни ортида катта меҳнат турибди. Нега десангиз ёши катта қўшнилар билан гаплашиб турганимизда улар дадам ёшликларида ёнимиздаги мактабнинг футбол майдонида 200-300та жарима тўпи темасдан уйга кирмаган эканлар.\n- (узоқ ўйланиб) Буни хатто ўйлаб ҳам кўрмаган эканман. Катта теннисга қизиқаман. Ҳаётим спорт билан чамбарчас боғлиқ. 5 ёшимдан спортни ичидаман. Бўш вақтимда теннис ўйнаб тураман.\n- Онангиз футболчининг турмуш ўртоғи ҳисобланадилар. Улар футболчининг ҳаётини жуда яхши биладилар: жароҳатлар, узоқ сафарлар, йиғинлар... Ёшликда мен ҳам футболчи бўламан деганингизда қарши бўлмаганларми?\n- Албатта, кичкиналигимда онам билан яхшилаб суҳбатлашиб олганмиз. Сиз айтгандек жароҳатлар футболнинг бир қисми холос, парвозлар, ўйинлар ва бундан ташқари Миржалол Қосимовнинг ўғли эканлигимни айтганлар. Барча одамлар сени даданг билан таққослайди деб айтгандилар. Шуларга тайёр бўлсанг футболчи бўлавер дегандилар. Ўзимдаги кучли қизиқиш ва мана шу қийинчиликларга рози бўлганим учун ҳам футболчи бўлишга қарор қилганман. Бундан ҳеч қачон афсусланмайман.\nВИДЕО. Миржамол Қосимовнинг дилидаги гаплар... (тўлиқ интервью)\nШаҳбоз Беғамов ва Нарзулла Сайдуллаев суҳбатлашди\nСуперлига-2018. Якуний статистика 7\nЙилнинг энг яхши мураббийи - Миржалол Қосимов 46\nЙилнинг энг яхши ярим ҳимоячиси - Жавлон Иброҳимов 14\n31 окт 17:52:05\nЯшанг Миржамол Косимов !!! Илохим отангиздек буюк фудболчи болинг )))\n31 окт 18:28:41\nMirjalol Qosimov O'zbek futboliga QOSIMOVNING NUQTASI degan tushunchani kirgazib ketgan.\n31 окт 18:41:07\nМиржамолга ҳам отасини йўлини берсин. Истеъдодли йигит. Меҳнат қилишдан тўхтама. Бунёдкорни асосий таркибига ҳозирги ўйини билан ҳам 200 % арзийди. Худо хохласа Миржалолдек футболчи бўлиб етишади.\n31 окт 18:17:26\nMirjalol Qosimov - buyuk futbolchi bo‘lgan.\n31 окт 18:10:56\nМиржалол Косимов узбек футболидаги жахон чемпионатига чикишга хакли булган кам сонли футболчилардан бири\n31 окт 19:18:17\nMirjamol Qosimov man bu ukamizani Rivaldola kelgan paytd taniganman Usha payt Jar orqasidigi stadionda trenirovkada kichkinagina bola edi trenirovka tugaganda man varatada turganimda futbolchila uzolada tepishudi Rivaldoni chiroyli udarini qaytarudim Mirjamol Manga tepmoqchi boganda to'risi mensimaganidim lekin uzodan Manga juda chiroyli aylantiri 9 liga Gol urganidi man ushanda Mirjalol akani o'g'liligini biludim baribir qonida borde shtrafdan goool urish dip kuludim Mana ushangayam qancha vaqt o'tipti lekin bu ukamiza bundanam zo'r futbolchi bolishi kere Hudo Hohlasa kelajagi oldinda Mirjamol ukam maslahatim YULDUZLI Kasaliga chalinmasdan o'zini ustinda tinmasdan ishlivur roxatini kegin ko'rasan Mirjalol aka ko'rmagan mundiali Iloyim San ko'rgin omadini bersin\n31 окт 18:07:32\nХозирги узбек футболига Миржалол Косимовдек футболчилар жудахам керак.\n31 окт 18:06:34\nOmadini bersin MirJamol Evropada oynash nasib qilsin lekn adminlar bizi aldadilaring biz bu bollarga bergan savollarimizga javob olmadik olmasakxam kerag\n31 окт 17:59:23\nMen Ham Bulgandim Seningdek Sen Ham Bulgin Mengdek Faolatingga Omad Qosimov N1\n31 окт 20:38:26\nМирлжалол Косимовдакаси бошка чикмаса кере энди.\n01 ноя 08:31:43\nСаволни каранг качон турмуш курасиз\n01 ноя 15:41:46\nМиржалол Қосимовга хавас қилиб, ўғлимнинг исмини ҳам Миржалол қўйдим\n31 окт 23:29:09\nMan dinamo muxlisi bulsamam 'osha golni kurib xursand buldim.mirjalol qosimovni kurganday buldim.rostanam jarima zarbasi bulsa qachalik xursand bulardik.xamma fudbalistlar jarima maydonchasi oldida salga yiqilardi .\n31 окт 21:52:22\nOmading bersin ollox xoxlasa otangdanda buyuk fudbolis bul.man ispanya yoki angilya chimpionatiga emas uzbekiston chimpionatiga messi yoki ranoldo emas mirjalol qosimovga muxlesman


Фолбинлар ростгўйми ёҳуд алдамчи? | FargonaZiyo.uz\nФолбинлар ростгўйми ёҳуд алдамчи?\nАқидамизга кўра инсон тақдири, келаждакда бўлиши мумкин бўлган ёки мумкин бўлмаган сирлар фақат Аллоҳнинг ўзигагина маълум. Бандаларнинг бошига келадиган яхшилик ёки ёмонлик фақатгина Яратганнинг хоҳиши билан содир бўлади. Одамлар орасида қадимда ҳам инсон тақдирини ўзгартириш, ажалини тезлатиш ёки секинлаштириш, ишларини юргизиш, иситиш-совутиш, йўқолган нарсасини топиб беришни даъво қилувчилар бўлган. Халқ орасида бу каби ишлар билан шуғулланиб келувчиларни коҳин, фолбин, арроф, бахши, азайимхонлар каби турли номлар билан атаб келинган ва ҳозирда ҳам мавжуддир. Айниқса, фолбин ва бахшилар ҳаммасидан ҳам “машҳур” десак тўғри бўлади.\nДинимиз таълимотларида бандалар дунё ҳаётида турли йўллар билан имтиҳон қилиниб, Аллоҳ таоло бандасини синаш учун бойлик ёки камбағаллик, беморлик ёки саломатлик, омад ёйинки қийинчилик бериб кўради. Агар банда берилган соғлик, омонлик, тинчлик, мол-у дунёга шукур қилиб, ундан унумли фойдаланса, бойлигини савобли ишларга сарфласа, Яратганнинг розилигига эришади. Агар бошига тушган мусибатларда сабрсизлик қилса, тушкинликка тушиб, фолбинларга борса, ундан ҳожатини раво бўлишини умид қилса, оғир гуноҳ қилган бўлади, натижада икки дунё азоб-уқубатда қолади.\nМуборак ҳадисларда таъкидланишича: “Қайси бир мусулмон фолбинга борса-ю, унга ишонмаса, қирқ кунлик ибодатлари, солиҳ амаллари бекор бўлади. Борди-ю ишониб уни тасдиқласа, кофир бўлади”, – дейилган.\nБаъзи одамлар ишонмаймиз-у, барибир бир бориб кўраверайликчи, – деб фолбин ҳузурига боради. Натижада ўзи сезмаган ҳолда боғланиб қолади, чунки фолбинлар ўзининг “қабули”га келган одамларни тинглаб, унга қандай фириб қилишни яхши билади. Мазкур ҳадиси шариф ҳам айнан шуни очиқ-ойдин баён этмоқда.\nФолбинларнинг юзтадан битта гапи тасодифан тўғри чиқиб қолиши мумкин. Тасодифий тўғри чиққан гапини фолбиннинг ўзи ҳам одамлар ҳам такрор-такрор гапириб юрадилар. Бу эса уни эшитган одамларни фолбинга қатнашларига сабаб бўлади. Бундайин ҳатти-ҳаракатлар фолбинга айни муддао, пул топишнинг осон йўли сифатида хизмат қилади.\nФолбин олдига келган одамларга йўлингиз боғланиб қолган, кўчангиз, қўни-қўшниларингиз орасида ёки иш жойингизда кимдир душман экан, банд қилишибди, парилар ёпишибди, буни тозалаш – зиённи кетказиш учун учун жонлиқ сўйиб гўштини олиб келасиз, шунча пул берасиз каби ёлғонларни гапиради. Фолбинлар таъсирида одамлар орасида бир-биридан гумон қилиш, эр-хотин, кўни-қўшнилар орасида бир-бирига адоватлар пайдо бўлади. Ҳатто тинч оилаларни бузилиб кетиши, айримларнинг ўз жонига қасд қилишларига ҳам шу ишлар сабаб бўлаётгани ҳам аччиқ бўлса ҳақиқат.\nЖамиятни қайғуга солаётган оилавий ажримларнинг кўпайиши, ўғрилик, бировнинг жонига қасд қилиш, ака-ука, опа-сингиллар ҳамда қўни-қўшниларнинг бир-бири билан жанжаллашиши замирида ҳам, таъбир жоиз бўлса, бугун тилида иймон калимаси бонг уриб турган айрим мусулмон кишиларнинг худди шу “касб” билан шуғулланиши сабаб бўлаётгани, агар бу иллатнинг олди олинмаса, вақти келиб “касбига фидоий кимсаларнинг хизматлари” (бу албатта ўзларининг хомҳаёллари) бутун жамият илдизига болта уриши турган гап.\nҚалбимизда иймон барқ урар, томиримизда шу тупроқ қони оқиб турар, ақлимиз эса тафаккурдан тўхтаб қолмас экан, Ватанимиз – иймонимиз тақдирига бефарқ бўлмайлик! Унинг келажагига таҳдид солувчи ҳар қандай иллатга қарши курашда фидоий бўлайлик!\nҚува тумани “Имом Муслим” масжиди имом хатиби\nPrevious Post: Саломатлик – улкан неъмат!\nNext Post: Диний таълим муассасаларига қабул эълон қилинади


Korean Air бебош йўловчиларни тинчлантиришда махсус усулдан фойдаланади\n09:00 / 27.12.2016\nЖанубий Кореянинг Korean Air авиакомпанияси бебош йўловчиларни тинчлантиришда электрошокерлардан фойдаланишни режалаштирмоқда. Бу самолёт бортида турли кўнгилсиз ҳодисаларнинг олдини олиш мақсадида амалга оширилади, деб хабар берди Ренхап агентлиги.\nУнинг маълумотларига кўра, ушбу қурилмадан фойдаланиш ҳақидаги қарор душанба куни Сеулдаги Korean Air таълим марказида ташкил этилган матбуот анжуманида эълон қилинган.\nАвиакомпаниянинг таъкидлашича, электрошокерлардан фақатгина йўловчилар ва экипаж ҳаётига хавф туғилгандагина фойдаланилади. Экипажнинг барча аъзоларини шундай усулдан фойдаланишга ўргатишади.\nАвиакомпания маълумотларига кўра, 2014 йилда парвозлар вақтида 354 бебош йўловчилар билан боғлиқ ҳодиса қайд этилган. Улар орасида асосан – чекиш, жанжаллар ва спиртли ичимлик таъсирида муштлашувлар ҳамда зўравонлик ҳолатлари бор.\nИчки ишлар бўлимлари ходимлари электрошок воситалари билан таъминланади\n03:19 / 15.02.2018\nЖанубий Кореяда учувчиларнинг иш ташлаши сабабли 220дан ортиқ парвоз бекор қилинади\n15:59 / 22.12.2016\nKorean Air учувчиларининг иш ташлаши сабаб 18та авиарейс бекор қилинди\n13:48 / 22.12.2016


2017 йилнинг 25 октябрь куни Учтепа тумани ИИБга фуқаро А. ариза билан мурожаат этиб, уни “Муҳайё” исмли аёл БААнинг Шаржа шаҳрига фоҳишалик билан шуғулланиши учун сотиб юборганлигини маълум қилган. Ушбу мурожаатга асосан тергов-тезкор гуруҳи томонидан жиноятни фош қилишга қаратилган барча чора-тадбирлар амалга оширилган.\nТергов-тезкор ҳаракатлари давомида, фуқаро Алимуҳамедова Муҳайё Абдуғофуровна жиноий шериклари Усмонова Зуҳра Маҳмудовна ҳамда Муҳаммадиева Малоҳат Муллаевналар билан билан ўзаро жиноий тил бириктиришган. Улар 2016 йилнинг октябр ойида Учтепа тумани 14 мавзеда жойлашган «FASHION» номли гўзаллик салонида Абдиевани алдаб, БААнинг Дубай шаҳрида юқори даромадли сартарошлик ишига юборишини айтишган. Аммо аслида уни Шаржа шаҳрига фоҳишалик билан шуғулланиши учун 1000 АҚШ долларига сотиб юборганликлари аниқланган.\nМазкур ҳолат юзасидан Учтепа тумани ИИБ ҳузуридаги Тергов бўлими томонидан ЎзР ЖКнинг 135-моддаси 2-қисми “е” банди (одам савдоси, яъни одамни олиш-сотиш, ташиш, топшириш, бир гуруҳ шахслар томонидан олдиндан тил бириктириб содир этилиши) аломатлари билан жиноят иши қўзғатилиб, Алимуҳамедовага нисбатан “қамоққа олиш” эҳтиёт чораси қўлланилган.\nҲозирда тергов ҳаракатлари давом эттирилиб, ушбу шахсларнинг бошқа жиноятларга алоқадорликлари текширилмоқда.\nШу муносабат билан Тошкент шаҳри ИИББ суратларда акс этган фуқаролардан жабрланганлар бўлса, “102” қисқа рақами орқали ёки яқин орадаги ичкиишлар идораларига мурожаат қилишларини сўрайди.\nБАА Дубай Шаржа Одам савдоси


Президент Халқ қабулхонаси: натижалар қоғозда эмас – амалда — Review.uz\nПрезидент Халқ қабулхоналарининг Тошкент шаҳри туманларидаги ўрганишлари давомида аниқланган муаммолар секторлар тизимида таҳлил қилиниб, “туман – шаҳар – республика” тамойили асосида босқичма-босқич ҳал қилинмоқда.\nПрезидент Халқ қабулхоналарининг Тошкент шаҳри туманларидаги ўрганишлари давомида аниқланган муаммолар секторлар тизимида таҳлил қилиниб, “туман – шаҳар – республика” тамойили асосида босқичма-босқич ҳал қилинмоқда. Фикрларимизни Яшнобод туманидаги амалий мисоллар билан давом эттирамиз.\nИшчи гуруҳининг 2020 йили “Парвоз” маҳалласи Авиасозлар 1-тор кўчасидаги ўрганишлари давомида қаровсиз, бўш ётган бино аниқланган эди. Собиқ авиация ишлаб чиқариш бирлашмасига қарашли бу бинода 32 йил аввал қурилиш бошланган-у, сўнг чала ҳолига қолиб кетган экан. Бу масала республика даражасига олиб чиқилгач, маҳаллий бюджетдан 17 млрд. сўм ажратилиб, замонавий ёпиқ сув ҳавзаси ва спорт секциялари, хизмат кўрсатиш шохобчалари ташкил этишга киришилди. Айни пайтда қурилиш ишлари давом эттирилмоқда. Иншоот жорий йилнинг сентябрь ойида фойдаланишга топширилиши билан 60 та иш ўрни яратилади.\nТумандаги 240-мактабгача таълим ташкилоти ҳам 1965 йилдан бери бирон марта тузук-қуруқ таъмирланмаган эди. Халқ қабулхонасининг ўрганишларидан сўнг бу муаммонинг ҳам ечими топилди. Айни пайтда боғча биносининг томи, фасади, шийпонлари, йўлаклари, эшик-деразалар таъмирланди, муҳандислик-коммуникация тармоқлари янгиланди. Муассаса жорий йилнинг март ойида фойдаланишга топширилиши режалаштирилган.\nАна шундай ўрганишлар асносида “Маърифат” маҳалласи Боку кўчасининг 1,5 километрлик қисми тўлиқ асфальтланди. Тузель1-мавзесидаги ўрганишлар давомида эса 557-мактабгача таълим ташкилоти ёнидаги йўл аянчли аҳволда экани аниқланган эди. Ўрганишлардан сўнг қисқа вақтда бу кўчага ҳам асфальт қопламаси ётқизилди.\n“Янги давр” маҳалласидаги Фарғона йўли 3-тор кўчасига борганимизда катта ишнинг устидан чиқдик. Бу ерда ҳам ўтган йилги ўрганишлар давомида 100 дан ортиқ хонадон канализация йўқлигидан қийналиб яшаётгани маълум бўлганди. Айни пайтда қурилиш гуруҳлари техникалар билан 800 метрга каналицазия кувурларини ўтказмоқда.\nНавбатдаги манзил “Ширинобод” маҳалласи. Аҳоли “Дўстлик” метро бекатининг чиқиш йўлидан маҳаллага ўтиш йўли таъмирталаблиги, ёруғлик тизими ишламаслиги, қиш мавсумида пиёдалар ўтиши учун шароит йўқлиги юзасидан мурожаат қилган. Шундан кейин бу масала республика даражасидаги масъул ташкилотлар олдига қўйилиб, кўприк таъмирлаб берилди.\n2020 йилда Яшнобод туманидаги Халқ қабулхонасига мурожаатдан сўнг 42 киши доимий иш билан таъминланди. Масалан, худди шундай мурожаат асосида Маҳлиёхон Обиджонова 31-оилавий поликлиникада ҳамшира, Юлдуз Ҳайитова эса санитар ходим сифатида иш бошлади. Ёки Чирчиқ педагогика институтида сиртдан ўқиётган Зарнигор Аъзамова анча вақт ишсиз юргач, туман Халқ қабулхонасидаунинг муаммосига ечим топилди – Зарнигор Аъзамова 373-мактабгача таълим ташкилотига ишга қабул қилинди.\nМаълумотларга кўра, Тошкент шаҳридаги Халқ қабулхоналарига келиб тушаётган мурожаатларнинг 20 фоизи соғлиқни сақлаш тизимига оиддир. Айни шу мурожаатлар таҳлилидан сўнг ўтган йилда Тошкент шаҳридаги 52 та маҳаллада чуқурлаштирилган тиббий кўриклар ташкил қилинди. Уларда қарийб 5 минг нафар аҳоли тиббий кўрикдан ўтказилиб, уларнинг 3,4 мингдан зиёдида турли хасталиклар аниқланди. Ижтимоий ҳимояга муҳтож 119 нафар инсонга эса бепул даволаниш учун ордерлар берилди. Дори-дармонга муҳтож қарийб 1,2 минг нафар эҳтиёжманд фуқароларга 12 турдаги зарурий дори-дармон воситалари етказиб берилди.\nБу каби амалий ишларни пойтахтимизнинг бошқа туманларидаги Халқ қабулхоналари фаолиятида ҳам кўриш мумкин. Бу ҳақда эса келгусида яна ҳикоя қиламиз.


Kutubxona - Anvar Obidjon. Keksa yamoqchi (hikoya) / Kiril\nSiz shu sahifadasiz: Anvar Obidjon. Keksa yamoqchi (hikoya) / Kiril\nАсар номи Кекса ямоқчи (ҳикоя)\nКекса ямоқчи (ҳикоя)\nОдатига кўра, бирон-бир нарсани ямаб-чатиб, агар қўлида иш бўлмаса, қандайдир эски-туски китобларни титкилаб ўтирувчи Уста бува кўприк тарақлай бошлаши билан очиқ деразадан шошиб ташқарига мўралайди. Дурбинсимон кўзойнаги орқали болаларнинг оёғига уккидай чақчайиб тикилади. Бирорта боланинг поябзали жўясизроқ кўринса, «Ҳов, кўк иштонли бола, ўқишдан кейин менга бирров учраб ўт!» - деб қаттиқ тайинлаб қолади.\nЎшанда биз – «Б» синфдагилар иккинчи «А»даги тенгқурларимиз билан қасдма-қасдига футбол ўйнадик. Ютиб, роса қувондик.\nМана, Уста буванинг олдида ўтирибмиз. Яхши томони шундаки, агар ёш бола бўлсанг, поябзални ўнглатиш учун бу чолга пул тўлашинг шарт эмас. Кимнинг ўғли эканлигингни айтсанг бас, моғор дафтарчага араб ҳарфида ниманидир ёзиб қўйиб, индамасдан ишингни битириб бераверади. Бошқалар айтса, ишонмай юрардим, энди ўз кўзим билан кўриб билдим. Чол тўғри қилади, ҳамманинг дадаси ҳам бир кунмас бир куни шу кўчадан ўтади-да.\nУста бува сандалимни қўлига олибоқ: «Воҳ-ҳ!» деб юборди.\n– Бу уловчани жуда қийнаб ташлабсан-ку, дея менга кўзойнагининг устидан қиялаб боқди у. – Касални дўхтирга, поябзални ямоқчига вақтида кўрсатиш керак.\nҚўл бўшаганда, тез-тез гузарга чиқиб туринглар, болажонларим. Гузар аслида «кезар» дегани. Гоҳ-гоҳ шу атрофда кезиб турсаларинг, ҳам баҳри дилларинг очилади, ҳам поябзалларингни кўригимдан ўтказиб турасизлар. Дўст бошга қарайди, душман – оёққа. Бу гапни мен тўқиганим йўқ, донолар айтишган. Йиртиқ поябзалда юриш-ку – ғирт уят, ҳатто бутуниниям тез-тез мойлатиб турган тузук. Этикдан «неччи йилга чидаб берасан», деб сўрашса, «ёғлашингга қараб», деб жавоб қилган экан. Энди кап-катта бола бўлдиларинг, бунақа гапларни билволишларинг керак...\nБекорчиликдан зериккан Бердивой дадаси Тошкентдан олиб келган қалин муқовали китобини жилддан суғуриб, аста варақлашга киришди. Ватанимиз тарихи ва мустақиллигимиз рамзларига бағишланган бу суратдор китобни синфдаги болаларга қўшилиб ўн мартача кўздан кечирган бўлсам-да, ундаги чиройли-чиройли расмларга бошқатдан маҳлиё бўлиб, синфдошимнинг пинжига суқулдим. Саҳифалардан бирини очаётганимизда, Уста бува «нимани томоша қиляпсизлар», деб сўраб қолди.\n– Бу тўғри гап, – деди уста бува, сандалимга бигиз суқаётиб. – Яйдоқи тилда бу қушни Ҳумой дейишади. Кимнингдир бирдан иши юришиб кетса, «бошига Ҳумой қўниб қолди», деб қўйишлари бежизмас. Ана, маҳалламиздаги тақачининг оти ҳам Ҳумойиддин. Қўшни маҳаллада Ҳумой хола деган кампир бор...\nОқсоқоллардан бирови бунда қандайдир сир борлигини пайқабди-ю, бир неча йигитни ёнига олиб, «Ҳу-у, мой!» деган товуш тинимсиз такрорланиб турган ёққа етаклабди. Улар ботқоғу қамишзорлардан ўтишиб, ҳайбатли-ҳайбатли дарахтлар унда-бунда бўй чўзиб турган кенг ўтлоққа етиб боришибди. Қарашса, ҳаммаёқни қоплаб олган ёввойи арпа ва зиғирлар пишиб-этилиб ётганмиш. Аллақачон пишиб тўкилган зиғирлар офтобда эриб, мой бўлиб оқиб турганмиш. Баланд қайрағочнинг учига қўниб, тўхтовсиз сайраётган, бошида зар попилдириғи бор гўзал қуш оч одамларни шу мойга чорлаб жон куйдираётган экан.\nҲумо қуш ривояти баҳонасида Уста бува билан гапимиз қовушиб кетди. Биз китобни пайпаслаб-пайпаслаб, тортинмасдан чолни саволга тутавердик, у ишини тўхтатмай, бизни гапга кўмизаверди. Гоҳида, наҳотки шу ямоқчи чол ўқитувчи опамиздан ҳам кўпроқ нарсани билса, деб ўйлаб қўярдим. Масалан, мактабда «Семурғ – афсонавий мўъжизакор қуш» деган гапни эшитганман, холос.\nҚутли ота деган авлиёсифат қария бўлган экан. У тап-тақир даштда боғ яратиб, дарахтларни ўзи қазиган қудуқ сувида суғорар, меваларга алмашиб олинган нарсалар билан тирикчилик ўтказар экан. Турон жангчиларининг бошига тушган кулфатни билгач, ич-ичидан эзилиб: «Э, қодир эгам, туғилган уйини қўриқлашга жон тиккан, ота-боболари қабрини асраётган юртдошларимни ўзинг қўлламасанг, бошқа ким адолат қила олади?» – дея куну тун тангрига саждадан бош кўтармабди. Сажданинг қирқинчи куни тонг ғира-ширасида аллақандай шарпалар кўринибди. Бири бургут, бири лочин, бири турнага ўхшаб кетувчи қушлар бир жойга тўпланаверибди. Кейин юнгларидан рангдор нурлар таралаётган ёш бўри пайдо бўлибди, қушлар ундан ҳуркимай, қадларини ғоз тутиб, қанот керишибди.\nНеча замонлар ўтиб, ҳатто кўплаб дарё ва тоғларнинг номи ҳам ўзгарибди. Аммо семиртирилган маъносини англатувчи ўша халоскор қуш бирда «семириқ», бирда «семуруғ», «семурғ» тарзида тилдан тилга учиб, дилдан дилга қўниб, афсоналарда мангу яшаб қолаверибди...\nБердивой нима дейишни билмасдан, шумшайганича туриб қолди. Ўртоқчилик ҳурмати ўртага тушмоқчи бўлиб, эндигина ялинишга чоғланганимда, Уста бувага туйқус инсоф кирди, «узат буёққа», дея тумтайган куйи ботинкага қўл чўзди. Ишга киришиб ҳам анчагача қовоғи очилмади. Чамаси, ботинкани «тирилтириш» жуда оғир кечаётганди.\nКучлар тенг келиб, беллашув узоққа чўзилиб кетибди. Бир маҳал шамол туриб, тўзон кўтарилибди. Томошабинлар чангга кўмилган курашчиларни кўролмай қолган бўлсалар-да, олишув тўхтамабди. Талай вақт ўтгач, «Ҳайт!» деган қичқириқ янграб, кимнингдир гурсиллаб ерга йиқилгани эшитилибди. Томошабинлар ким йиқилганини билолмай туришганда, йилқичиларнинг новча курашчиси тўзон ичидан овоз қилибди:\nШу-шу, бу новча ўспирин борлиқ овуллардаги кураш ишқибозлари-ю, таниқли курашчилар орасида «Устиндамен» номи билан тобора машҳурланиб бораверибди. Йиллар ўтиб, Искандарнинг сон-саноқсиз лашкари юртимизга бостириб кирганда, тенгсиз қиличбоз, туғма камончи саглар, ўлимдан қайтмас сўғдлар, найзада тухумни урадиган отлиқлари билан довруқ таратган массагетлар бу паҳлавон атрофида бир тан, бир жон бўлиб бирлашибдилар ва форслар мамлакатини уч ойда янчиб ўтган қудратли юнон қўшинларига уч йил мобайнида аёвсиз қирғин солишибди. Жасур аскарбошининг исми юнонлар тилида «Спитамен»га айланиб, бу номни эшитганда юракларини ваҳима қоплайдиган бўлибди...\n"http://www.kutubxona.com/wiki/index.php?title=Anvar_Obidjon._Keksa_yamoqchi_(hikoya)_/_Kiril&oldid=2254" dan olindi


Инсоният муаммолари ечими мусулмонлар қўлида - | Hizb-Uzbekiston.info\nHome›МАҚОЛАЛАР›Инсоният муаммолари ечими мусулмонлар қўлида\nИнсоният не-не даврларни, қанчадан-қанча тузумларни бошидан кечирмади дейсиз. Бу тарихнинг қайси даврига мурожаат қилманг, инсон ўз ҳаётидаги муаммоларига ечим топиш билан банд бўлганини кўрасиз. Аслида ҳам шундай, инсон умрини ўз муаммоларига ечим топиш билан ўтказади, бу табиий ҳол. Шу йўлда инсоният турли манбалардан турлича ечимларни, яъни инсон ҳаётини бошқарадиган қонунларни ўз ҳаётига татбиқ қилиб кўрди. Бу худди бирор нарса борасида тўғри хулосага келиш учун унинг устида кўплаб тажрибалар ўтказишга ўхшайди. Фақат бу ўринда тажриба қуёнчаси ҳам, унинг устида тажриба ўтказувчи ҳам инсоннинг ўзи бўлди. Шу йўл билан инсоният ўзи учун мукаммал бир тузумни танлади ва уни ҳаётда татбиқ ҳам қилди. Лекин инсонлар ичидан чиққан ва уларга душман бўлган бошқа инсонлар шайтонни йўлидан бордилар ҳамда қолганларни ҳам унинг йўлига эргаштирдилар. Бунинг оқибатини мана бугун кўриб турибмиз. Натижа жуда қайғули ва шу билан бирга жуда қизиқ бўлди. Чунки бугун инсоният ўз тарихидаги ривожланишнинг энг юксак чўққисига чиққанлиги даъво қилинаётган бир вақтда, муаммолар шу даражада кўпайиб кетдики, улар қачондир ўз ечимини топишидан умидлар деярли узилди. Бундан ташқари, бир муаммога берилган нотўғри ечим яна бир неча муаммолар келтириб чиқармоқда, бундай ечимлар муаммоларни бартараф қилиш ўрнига уларни янада чигаллаштириб юбормоқда. Буни қарангки, замонавий дунё тараққиётнинг энг юксак чўққисида бўлишига қарамай, муаммолар ортса ортяптики, асло камайгани йўқ. Инсоният бўғзигача муаммоларга ботиб кетди…\nУзоққа бормайлик, яқин тарихга мурожаат қилайлик. ХХ аср бошларида социалистик тузумни татбиқ қиладиган давлат барпо қилинди. Социализм тузуми ҳам инсон муаммоларига ўз ечимини берди. Ва бу муваффақиятсизлик билан тугади, чунки у берган ечимлар инсон фитратига тўғри келмади. У бир аср ҳам умр кўрмай шу аср охирига келиб қулади. Шундан сўнг уни мағлуб қилган капитализм бутун дунёга ҳукмрон бўлиб олди. Бироқ бу тузумнинг инсон муаммоларини муолажа қилиш борасида берган ечимлари социализмнинг муваффақиятсизлигидан ҳам ошиб тушди. Балки уни инсоният тарихидаги энг омадсиз тузум, дея номлаш ҳам ўринлидир. Чунки юқорида айтилганидек, унинг ҳукмронлиги остида миллионлаган одамлар хорлик, қашшоқлик, азоб-уқубатларга тўла бўлган бахтсиз ҳаётда яшамоқдалар…\nЛекин ҳали нажот бор. Нажот топишдан умидимиз сўнгани йўқ. Чунки бизда Ислом бор. Агар у бўлмаганида нима қилардик… Инсоният бахтига Аллоҳнинг энг юксак неъмати – Ислом Шариати бор. У инсон фитратига мос келадиган, унинг муаммоларига тўғри ечимлар берадиган ягона тузумдир. У тарихда мисли йўқ муваффақият билан татбиқ қилинган ва биз бу татбиқнинг нақадар гўзал бўлганлигини ажиб бир иштиёқ билан ўқиймиз. Афсуски, фақат ўқияпмиз, ҳаётда кўрмаяпмиз. Бироқ Ислом тузумини татбиқ қилиш ўзимизнинг қўлимизда. Демакки, дунёни ўзгартиришга қодир бўлган ягона уммат Ислом Умматидир. Угина бутун оламни капитализм зулматидан қутқаришга қодир. Бу давр Ислом Умматининг ҳам, инсониятнинг ҳам замонавий тарихидаги янги бахт-саодат даври бўлади, ин ша Аллоҳ!\nИнсонларнинг ҳаётдаги муаммолари ва бу муаммоларнинг келиб чиқиш манбаи Ер аҳолисини озиқ-овқат билан таъминлаш имконсиз ишми? Асосий муаммонинг ечими Асосий муаммонинг ечими


лавозим бўйича мажбуриятлар - Kadrovik.uz: S&J\n519 marta o`qilgan\nso`raldi Kadrlar bo'limi hujjatlarida Обиджон (3 ochkolar) tomonidan\nКорхонамизнинг фаолият тури ишлаб чиқариш, мен ушбу корхонадаги ижрочи директордан то қоровулгача бўлган ходимларнинг лавозим бўйича мажбуриятларини ишлаб чиқишим лозим. Шу сабабли, менга қуйида кўрсатилган лавозимлар бўйича Республикамизда мавжуд стандартларга мос ҳолда мажбуриятлар намунасини жунатсангиз.\nКадрлар булими бошлиғи,\nАссалому-алайкум. Афсуски, бизда бундай ҳужжатлар намуналари йўқ. Уни ўзингиз тайёрлашингиз мумкин.\nBugungi tashriflar : 1733\nBarcha tashriflar : 1214332


Туғма юрак порогига дучор бўлган Каттақўрғонлик Баҳора Сайидова кўпчиликнинг ёрдами билан Ҳиндистонда биринчи операциясини муваффақиятли ўтказиб келгани ҳақида аввал хабар берган эдик.\nУнинг онаси Марҳабо Тожиева Ўзбекистонга қайтгач, камера қаршисида барча ёрдам берганларга ўз миннатдорчилигини билдирган эди.\nОрадан бир ярим йилча вақт ўтди. Дастлабки операция асоратларидан тикланган Баҳора тўлиқ дарддан фориғ бўлиши учун яна битта мураккаброқ операцияни бошидан ўтказиши керак.\nБаҳора анча ўнгланиб қолган. Мактабда тенгдошлари қатори қатнаб билим олмоқда. Лекин барибир касалликдан тўлиқ фориғ бўлмаганлиги сабабли тезда толиқиб қолмоқда. Онаси ҳам шу мактабда ишлаганлиги сабабли у доимий назоратда бўлиб турибди.\nОперация дастлабки операция ўтган жойда — Ҳиндистонда қилинади. Операцияга барча харажатлари билан 10 минг долларча пул кетар экан.\nОиланинг қўли юпқа. Ота ишсиз, Марҳабо опа мактабда ўқитувчилик қилади. Она яна Кун.уз орқали халқимизга мурожаат қилди.\nБиз саховатпеша халқимиздан Баҳоранинг батамом дарддан фориғ бўлишида ўз кўмакларини аямасликка чорлаб қоламиз. Келинг, кўпчилик бўлиб бир мурғак қиз тўлиқ тузалиши учун ёрдам берайлик!\nХайрия акциясида иштирок этмоқчи бўлганлар учун:\nБаҳора Сайидованинг онаси Марҳабо Тожиева номига очилган пластик карточкалар:\nШуҳрат ШОКИРЖОНОВ ва Фахриддин ҲОТАМОВ тайёрлашди


Юридик таълим тизимида катта ўзгариш бўлди | Xushnudbek.uz\n01.05.2017\tin Abituriyent-2017, Saralangan, Yangi hujjatlar, Таълим Фикр билдиринг\nЎзбекистон Республикаси Президенти Шавкат Мирзиёев 2017 йил 28 апрель куни Тошкент давлат юридик университет фаолиятини тубдан такомиллаштиришга оид ПҚ-2932-сонли қарорга имзо чекди.\n2) ТДЮУга педагог ходимларнинг ўқув йили учун 1540 соатлик юклама бажаришига оид совет давридан қолган талаблардан воз кечиб, мустақил равишда университет ўқитувчиларига фақат ўқув фаолияти билан боғлиқ меҳнат вазифларини юклаш механизмини ишлаб чиқиш ҳуқуқи берилди. Бу ҳам қувонарли ўзгариш. Чунки ўзимни бошимдан ўтганим учун ўқитувчиларга 1540 соатлик юкламани тўлдириш нақадар қўшимча “нагрузка” юклашини яхши биламан. Бунинг устига 1540 соатни бажармасангиз “пулини ҳалоллаб олмаган ва ўз ишига нолойиқ” деган тамғани босишади, лекин умумий юкламадан бир неча юз соат кўп бажарганлар ўқитувчиларга қўшимча ҳақ ҳақида лом-мим дейилмайди;\n4) семестр давомида назарий фанлардан ўқув жараёнлари учун мўлжалланган 19 ҳафталик стандарт 14 ҳафтагача қисқартирилди. Тежаб қолинган ҳафталар талабаларнинг мустақил изланишига ҳамда имтиҳонларга тайёрланишига ажратилади;\n7) Яна бир қувонарли ўзгаришлардан бири, ТДЮУ хорижлик талабаларни хориж валютасида тўланадиган контракт эвазига тест синовларисиз, шунчаки суҳбат асосида қабул қилиши мумкин бўлди;\n9) 11 кишидан иборат ТДЮУ Васийлик кенгаши таркиби тасдиқланди. Кенгаш раиси Бош Прокурор И.Абдуллаев, Кенгаш раиси ўринбосари Адлия вазири М.Икрамов тайинланди. Шунингдек, Кенгаш таркибига Президент Давлат маслаҳатчиси О.Муродов, Судьялар Олий кенгаши раиси М.Усманов, Конституциявий суд раиси Б.Мирбабаев, Олий суд раиси Ш.Газиев, Ички ишлар вазири А.Азизов, Олий таълим вазири Р.Қосимов, Судьялар ассоциацияси раисининг биринчи ўринбосари У.Мингбоев, Адвокатлар палатаси раиси Р.Ахмедов ҳамда Адлия вазири ўринбосари – ТДЮУ ректори Е.Каньязовлар киритилди.\nУмид қиламиз, бўлган ўзгаришлар келгусида ўзининг ижобий самарасини беради ва халқимизга сидқидилдан хизмат қиладиган билимли, ҳалол ва янгича фикрлайдиган ҳуқуқшунослар етишиб чиқади.\nАбитуриент қабул Олий таълим таълим юридик университет\t2017-05-01


30 Èþëü 2020 04:46 625\nАсаджон Хўжаев Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигига директор этиб тайинланди.\nУ 2020 йил январида буён АОКА раҳбарлик қилиб келаётган Дилшод Саиджонов ўрнини эгаллади.\n2018 йил ноябридан бу даврга қадар эса ушбу ташкилотга Комилжон Алламжонов раҳбарлик қилган. Бундан аввал эса Комилжон Исмоилович 2017-2018 йилларда президент матбуот котиб вазифасида ишлаган. У бу лавозимни ўша пайтда АОКА кеча раҳбар этиб тайинланган Асаджон Ходжаевдан қабул қилиб олганди.\nАсаджон Озодбекович Хўжаев 1970 йилнинг 3 сентябрида Қозоғистоннинг Чимкент вилоятида таваллуд топган. 1993 йилда Тошкент Алоқа институтини, 2001 йилда Давлат ва жамият қурилиши академиясини тамомлаган. Мутахассислиги бўйича муҳандис-алоқачи, иқтисод магистри.\n1995-2001 йилларда Ўзбекистон республикаси Алоқа вазирлиги, Ўзбекистон почта ва телекоммуникация агентлиги марказий аппаратида ишлаган.\n2001-2003 йилларда “Ўзбекистон почтаси” давлат акционерлик компанияси, “Узинфоком” маркази директорининг биринчи ўринбосари сифатида фаолият кўрсатган.\nУ У 2017 йилнинг мартидан августигача Ўзбекистон Республикаси президенти Давлат маслаҳатчиси ўринбосари – Ўзбекистон Республикаси президенти матбуот хизмати раҳбари бўлган. Кейинроқ Ўзбекистон биринчи президенти Ислом Каримов номидаги Илмий-маърифий ёдгорлик мажмуаси раҳбарининг биринчи ўринбосари, 2018 йил август ойидан Ахборот хавфсизлиги ва жамоат тартибини таъминлашга кўмаклашиш маркази директори лавозимларида фаолият кўрсатган. У 2019 йилнинг ноябрида Ахборотлаштириш ва телекоммуникациялар соҳасида назорат бўйича давлат инспекциясининг бошлиғи лавозимига тайинланганди.\nАсаджон Озодбековичга янги лавозимда омад ва зафарлар тилаймиз.


ЎзА - Гидроксихлорохиннинг беморларга тавсия қилинишидан ким манфаатдор?\nГидроксихлорохиннинг беморларга тавсия қилинишидан ким манфаатдор?\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Коронавирусга қарши кураш штаби аъзолари, Соғлиқни сақлаш вазирлиги мутасаддилари иштирокида матбуот анжумани бўлиб ўтди.\nУнда Коронавирусга қарши курашиш штаби аъзоси Лазиз Тўйчиев гидроксихлорохин таблеткаси нега беморларга тавсия этилаётгани ҳақида маълумот берди.\n– Куни кеча Ўзбекистон Республикаси Бош вазири ўринбосари Туркиянинг соғлиқни сақлаш вазири билан музокара ўтказди. Келишувга кўра, Туркия соғлиқни сақлаш вазирининг ҳисоботи бизга тақдим этилди. Бундан ташқари, гуманитар ёрдам сифатида бир нечта дори воситаларини Ўзбекистонга беғараз етказиб беришга келишиб олинди. Шу жумладан, гидроксихлорохин препаратини ҳам мамлакатимизга юборилиши бўйича келишилди.\nИжтимоий тармоқларда бир нечта дори воситаларига жуда кўп урғу берилмоқда. Туркия давлатида соғлиқни сақлаш тизими яхши ривожланган. Шу нуқтаи назардан уларнинг тавсияларига эътибор қаратамиз. Туркларнинг тавсияларига кўра, беморларга амбулатор ҳолатда гидроксихлорохин берилмоқда. Шифохоналарда ҳам бу таблеткадан кенг фойдаланилган. Шу билан бирга, пневмония ҳолатларида ҳам мазкур таблетка тавсия этилмоқда ва бу ўзининг самарасини бермоқда. Бугунги кунда Туркия танлаб олган даволаш сиёсати ўзини мутлақо оқламоқда. Уларда касалланиш ҳолати кескин камайган.\nАҚШ веб-сайтидан олинган маълумотга аҳамият берадиган бўлсак, Коста-рика, Жанубий Корея, Исроил, Чили, Туркия ва Россия Федерациясида коронавирусни даволашда гидроксихлорохин қўлланилмоқда. Бельгия, Франция, Италия, Англияда бу дори воситаси қўлланилмаяпти, шунинг учун уларда ўлим кўрсатгичи анча юқори.\nЖССТ тавсияларига жуда катта урғу берилмоқда. Охирги маълумотлардан бирида «коронавирусни даволашда гидроксихлорохиндан шифокор назоратида ишлатилиши тавсия этилади», деган тавсия берилган. Бунга асосан биз коронавирус инфекциясини даволаш бўйича олтинчи қўлланмани ишлаб чиқдик.\nБу препарат нафақат ўпканинг иммунитетини, балки қон томирлари, бириктирувчи тўқималарни ҳам мустаҳкамлайди, натижада коронавирусга йўл бермайди. Коронавируснинг енгил формасида бу препаратни, албатта, қабул қилиш керак.\nБу препарат тўғрисида кўплаб муносабатлар билдирилмоқда. Ўз ўзимизга савол беришимиз керак, бундан манфаатдор ким? Ҳозирги кунгача ишлатилган ушбу препарат ва уни аналоглари Ҳиндистон, Польша ёки келажакда Туркиядан келадиган бўлса, бу тўлиқ гуманитар ёрдам ҳисобланади. Бу ерда ҳеч қанақа бирор бир молиявий манфаат йўқ. Бу беморлар аҳволини яхшилашга, яъни коронавируснинг енгил ҳолати оғирлашмаслиги учун ушбу дори воситалари тақдим этилмоқда. Демак, бундан манфаатдор бемордир. Олдимизга манфаатдор бемор – манфаатдор фуқаро, деган мақсад қўйиб олтинчи қўлланмани тайёрладик.


UNICON.UZ — Илмий-тадқиқот ишланмалари\nБош саҳифа\t/ Ахборот ресурслари / Илмий-тадқиқот ишланмалари\nАлоқа ва ахборотлаштириш соҳасини корхоналарнинг фаол илмий ва инновацион фаолиятисиз ривожлантириш мумкин эмас. Бу соҳанинг илмий даражаси юқорилиги билан изоҳланади. Маълумки, ахборотлаштириш муаммоларини тадқиқ қилиш, ахборотни узатиш, ишлов бериш ва муҳофаза қилиш технологияларини ишлаб чиқиш, интеллектуал тизимларни яратиш фан ва технологияларни ривожлантиришнинг долзарб йўналишларидан бири бўлиб ҳисобланади.\nФан ва технология соҳасида қўйилган масалаларни бажариш мақсадида 1992 йилдан Фан-техника ва маркетинг тадқиқотлари маркази фаолият кўрсатмоқда. Қисқа муддат ичида «UNICON.UZ» маркази ташкил топган вақтдан бошлаб, Ўзбекистонда қўйилган масалаларни ҳал қилиш учун потенциалга эга етакчи илмий-техник ташкилотига айланди.\nМарказ халқаро аренада фаол фаолият олиб бормоқда, у Марказий илмий-тадқиқот алоқа интитути (МИТАИ) ва унинг филиаллари, Тармоқлараро илмий-ахборот маркази (ТИАМ), Москва алоқа ва ахборотлаштириш техника университети, Радио илмий техника институти (РИТИ) ва унинг филиаллари каби илмий ташкилотлар билан илмий алоқалар ўрнатган.\nЎзбекистон республикаси алоқа, ахборотлаштириш ва телекоммуникация технологиялари давлат қўмитаси томонидан ҳар йили турли йўналишлар бўйича илмий-тадқиқот ишларини ўтказиш режалаштирилган. 2010 йилда қуйидаги йўналишлар бўйича илмий-тадқиқот ишлари олиб бориляпти:\n– «Техник жиҳатдан тартибга солиш тўғрисида»ги қонун қабул қилиниши муносабати билан алоқа ва ахборотлаштириш соҳасини стандартлаштириш тизимини ислоҳ қилиш;\n– Ўзбекистон телекоммуникациялар тармоғини ривожлантиришнинг тизим-тармоқ масалаларини тадқиқ қилиш;\n– Рақамли телевизион ва товушли радиоэшиттиришни ишлаб чиқиш ва жорий этиш;\n– Ахбороткоммуникацияларнинг ахборот хавфсизлигини таъминлаш методлари ва воситалари;\n– Алоқа ва ахборотлаштириш соҳасини ривожлантиришнинг иқтисодий жиҳатлари.\nАввал ишлаб чиқилган лойиҳалар рўйхати


Халқаро оммавий ахборот воситаларининг журналистлари Қирғизистоннинг Баткен вилоятига ташриф буюришади\nБаткен вилоятида пресс-тур ташкил этилди, деди президентнинг матбуот котиби Галина Байтерек Азаттйк билан суҳбатда. Журналистлар Қирғизистон ва Тожикистон чегарасидаги можародан зарар кўрган ҳудудларга ташриф буюришади.\n«Жаҳон ҳамжамиятига ишончли маълумотларни етказиш учун биз у ерга журналистларни олиб борамиз. Соат 16: 00да биз Баткен шаҳрига учамиз. Биз ҳамма нарсани жойида кўрсатиб, журналистларга айтамиз. Хулоса чиқариш учун улар ҳамма нарсани ўз кўзлари билан кўришади», — деди Байтерек.\nУнинг сўзларига кўра, 20 та ОАВнинг 26 журналисти аккредитациядан ўтган, улардан 10 га яқини халқаро.\n28-29 апрель кунлари Қирғизистон ва Тожикистон чегарасида қуролли можаро келиб чиқди, натижада расмий маълумотларга кўра Қирғизистоннинг 35 фуқароси ўлдирилди. Тожикистон расмийлари жабрланганлар тўғрисида расман хабар бермаган, аммо Озоди радиоси 16 жабрланувчини аниқлаган.\nМожаро натижасида Баткен вилояти қишлоқларида 78 та уй, 2 та мактаб, фельдшер-акушерлик пункти, 3 та чегара пости, болалар боғчаси, 10 та ёқилғи қуйиш шохобчаси, ички ишлар бошқармаси биноси ва 8 та дўкон ёниб кетди. Тожикистон ҳукумати бузилган жойлар ҳақида ҳали хабар бермади, аммо зарар кўрган қишлоқларга ташриф буюрган журналистлар Хўжай Ало қишлоғидаги кенг қирғин ва ёниб кетган уйларнинг фотосуратларини жойлаштирдилар.


22:30 / 11.03.2018 1767 pdf Ўқиш режими + -\nСўнг агар талоқ қилса, бундан кейин у аёл токи бошқа эрга тегмагунича унга ҳалол бўлмас. Агар у ҳам талоқ қилса, гар Аллоҳнинг чегараларида туришга ишонсалар, бир-бирларига қайтсалар, уларга гуноҳ йўқ. Ана шулар Аллоҳнинг чегаралари бўлиб, уларни биладиган қавмларга баён қилур. Бақара 230.\nБу ояти карима аввалги оятнинг давомидир. Аввалги оятда «Талоқ икки мартадир. Сўнгра яхшиликча ушлаб қолиш ёки яхшиликча қўйиб юбориш», – дейилган эди. Икки марта талоқ қилгандан кейин ярашиб, бирга яшаб, ҳаёт кечириб юрган киши:\n«Сўнг агар талоқ қилса, бундан кейин у аёл токи бошқа эрга тегмагунича унга ҳалол бўлмас».\nЯъни агар аввалги иккита устига яна бир бор талоқ қилса, жами учта бўлади. Уч талоқ бўлгандан кейин аёл талоқ қилган эркакка ҳалол бўлмайди. Эр-хотин бўлиб яшашлари мумкин эмас. Фақат бир йўл бор, у ҳам бўлса, у аёл бошқа эрга тегса-ю, у эр билан эр-хотин бўлиб ҳаёт кечириб юрганда, иккинчи эр вафот этиб қолса ёки талоқ қилса, шундан кейингина яна аввалги эри билан қайта турмуш қурса бўлади.\n«Агар у ҳам талоқ қилса, гар Аллоҳнинг чегараларида туришга ишонсалар, бир-бирларига қайтсалар, уларга гуноҳ йўқ», – дейилишининг маъноси шу.\nМазкура аёл иккинчи эрга ҳеч қандай шарт қўймай, оддий ҳолатда, бардавом ҳаёт кечириш ниятида никоҳланиши керак. Кейинчалик мабодо, аввал айтганимиздек, у вафот этса ёки талоқ содир бўлиб қолса, шундагина биринчи эрига қайта никоҳланиши мумкин.\nБу масалада ҳар ким кўнглига нима келса, шуни қилиб кетавериши ярамайди. Бу жуда муҳим ва катта эътибор лозим бўлган ишдир:\n«Ана шулар Аллоҳнинг чегаралари бўлиб, уларни биладиган қавмларга баён қилур».\n09:05 / 10.03.2018 2027\n16:06 / 11.03.2018 2216\n1465 09:00 / 29.12.2017\nБақара сураси, 87-оят\nБатаҳқиқ, Мусога китобни бердик ва унинг ортидан расулларни кетмакет юбордик. Ва Ийсо ибн Марямга очиқойдин мўъжизаларни бердик ва уни Муқаддас руҳ билан давоми...\n1767 08:20 / 13.10.2017\n2929 17:07 / 24.06.2017\nБақара cураси, 218-оят\nАлбатта, иймон келтирганлар, ҳижрат қилганлар ва Аллоҳнинг йўлида жидду жаҳд қилганлар ndash ана ўшалар Аллоҳнинг раҳматини умид қиладилар. Аллоҳ ўта мағфиратлидир, давоми...\n1714 08:25 / 25.02.2018\n64 19:05 / 30 ноябрь\n143 20:05 / 29 ноябрь\n47732 11:58 / 10.10.2018\n60359 11:56 / 10.10.2018\n12509 15:03 / 10 март


Виртуал қабулхонага “хорижга чиқиш учун визани бекор қилиш бўйича” петиция йўллашгани ёлғон бўлиб чиқди | Бош саҳифа\nВиртуал қабулхонага “хорижга чиқиш учун визани бекор қилиш бўйича” петиция йўллашгани ёлғон бўлиб чиқди Қўйилган вақти 13.10.2016 | Муаллиф: faqat.uz Ҳурматли ўртоқлар, зиёлилар, оддий инсонлар, Ўзбекистонда қаерда, қачон кўргансиз петиция ўтказилганини.\nНима эмиш “хорижга чиқиш учун визани бекор қилиш бўйича” петициямиш. Қанақа сайтлиги, қаердан рўйхатдан ўтганлиги ноъмалум сайт томонидан Бош вазирга йўлланган (йўллангани ноъмалум) ушбу таклиф бутун веб-сайтларимизда “орқасини” суриштирмасдан қўшқўллаб тарғибот қилинмоқда.\nБиз ўзи яқиндагина кенг миқёсдаги Ахборот хуружини бошдан кечирдик. Зўрға амаллаб “душман хужумини” қайтардик. Бунда бой беришлар кўп бўлди. Яъни хориждаги душманлариимиз аҳолимизни ёлғон ахборотларига ишонтиришга маълум муддатга бўлсада эришдилар.\nЯна ҳамма жим. Бирор масъул ташкилот бу ахборотни ёлғонлигини, бундай петиция-митициялар миллий қонунчилигимизда назарда тутилмаганлигини айтишга журъат этолмаяпти ёки ҳар доимгидек энг ахши кўрган мақолимиз “ит ҳурар карвон ўтар”га амал қилмоқда. Аммо бу позицияда биз фақат ютқазганимиз.\nҲурматли юртдошлар! Сиз ахборот тарқатиш билан шуғулланаётган ҳар қандай интернет манбасининг маълумотига ишонманг!!!\nҲурматли ҳамкасб веб-сайтлар мутасаддилари! Интернетда турли шубҳали ахборотлар тарқатиш билан шуғулланаётган веб-сайтлардан маълумот олмаслигингизни, олган тақдирингизда ҳам сиёсий, ҳуқуқий жиҳатдан миллий қонунчилигимизга тўғри келишини кўриб чиққандан сўнггина уни аҳолига тарқатишингизни илтимос қиламиз!!!


Крипторхизм - сабаблари, белгилари, асоратлари ва даволаш\nКрипторхизм — сабаблари, белгилари, асоратлари ва даволаш усуллари\nКрипторхизм – бу ўғил болаларда кузатиладиган туғма патология бўлиб, уруғдонларнинг (мояк) ёрғоққа тушмаслиги билан кечадиган касаллик. Чин ва сохта крипторхизмлар фарқланади. Чин крипторхизмда мояк сон терисига ёки қорин пардага маҳкам бириккан бўлса, сохта крипторхизмда эса мояк ёрғоққа тушиб чиқиб туради.\nКрипторхизм келиб чиқишига энг кўп тарқалган сабаб туғма хромосома патологиясидир. Бу онанинг ҳомиладорлик пайтида ўтқазилган инфекцион касаллиги натижасида юзага чиқади. Крипторхизмга сабаб бўлувчи ҳомиладорлик инфекцияларига грипп, токсоплазмоз ва қизамиқ киради. Булардан ташқари крипторхизм ҳомиладорлик вақтида кимёвий моддаларнинг эмбрионга таъсири натижасида ҳам келиб чиқиши мумкин. Буларга кимёвий бўёқлар, детергентлар, нефтьни қайта ишлаш воситалари ва баъзи бир дори препаратлари киради. Дори препаратларидан ҳомиладорлик пайтида энг хавфли гуруҳ нонаркотик аналгетиклар: парасетамол, аспирин, ибупрофен ва шу кабилар.\nОдатда крипторхизм белгилари диагнозни қўйишда ҳеч қандай қийинчилик ва англашилмовчиликлар туғдирмайди. Бола туғилганда мояк(лар) нинг ёрғоқда жойлашмаганлиги билан аниқлаб олинади. Афсуски, кўпчилик ҳолларда бола туғилганда ёрғоқларни кўздан кечириш эътиборсизлик билан бажарилади ва болакайлар уйларига чиқариб юборилади. Бунинг натижасида болада оғир асоратлар пайдо бўлиши мумкин. Шунинг учун вақти вақти билан болалар ёрғоқи текшириб турилгани мақсадга мувофиқ.\nАйрим ҳолларда ўз вақтида урологга мурожаат қилиш ҳам фойда бермай қолади. Бу агар шунга ўхшаш ҳолат бўлса, эътиборда четда қолдирса бўлади дегани эмас. Гап шундаки, агар бир мояк қорин бўшлиғида узоқ вақт туриб қолса, у иммунитет жараёнини фаоллаштириб, иккинчи моякка салбий таъсир кўрсатиши мумкин. Бундай ҳолатларга дучор бўлмаслик учун ўз вақтида уролог консултациясини олиб, ўз вақтида даво чораларини кўриш керак.\nКрипторхизмда лаборатор кўрсаткичлар деярли ўзгармайди. Фақатгина қонда аутоиммун реакциялар туфайли C-реактив оқсиллар ва бошқа яллиғланиш оқсиллари миқдори ошганлигини кўришимиз мумкин.\nЭнг кўп маълумот берадиган текшириш усули УТТ (УЗИ) ҳисобланади. Унда ёрғоққа тушмай қолган моякнинг қаерда жойлашганини аниқ билиб олса бўлади. Агар мояк сон териси остида жойлашган бўлса, УТТ текширувига ҳожат йўқ, агар мояк қорин бўшлиғида жойлашган бўлса, УТТ текшируви зарур бўлади. Ушбу текширув усулидан мақсад мояк агенезияси деган патологияни инкор этишдир. Мояк агенезиясида туғма моякларнинг йўқлиги кузатилади. Яна бир маълумотли текшириш усули вазографиядир. Бунда мояк қон томирига контраст модда юбориб, рентгенография қиламиз. Текширув ёрдамида моякнинг қаерда жойлашганидан ташқари, унинг қай даражада ривожланганлигини ҳам аниқлаб олса бўлади ва бу беморни келажакда қандай даволаш тактикасини танлаш кераклигини аниқлаштириб беради.\nЎҚИНГ: Келин-куёвларга маслаҳатлар\nКрипторхизм консерватив ва оператив йўл билан даволанади. Оператив йўл агар мояклар икки йил ичида ёрғоққа тушмаган бўлса ўтказилади. Оператив усул операция давомида аниқланади. Агар мояклар тузилиши ва функцияси ўзгармаган, фақатгина жойлашган жойи ўзгарган бўлса моякни ёрғоққа тушириб сонга фиксация қилиб қўйилади. Бу усул орхипекция деб номланади. Агар операция давомида моякда бошқа патологиялар аниқланса ёки унинг бутунлиги бузилган бўлса, мояк олиб ташланади. Амалиёт шуни исботлайдики қанча эрта ёшда орхипекция (операция) бажарилса, шунча яхши эффект беради. Бунда боланинг бепуштлиги олди олинади, чов чурралари учраш хавфи камаяди, моякларнинг айланиб қолиши хавфи камаяди ва булардан ташқари боланинг психик жароҳат олиши кузатилмайди. Чунки бола ўзини англай бошлаганда ўтказиладиган оператив аралашувлар бола психикасига таъсир қилиши ҳеч кимга сир эмас.\nЭрта болалик даврларида крипторхизмни консерватив усул билан даволаса бўлади яъни гормонлар билан. Хорионик гонадотропин гормонини 6 ойгача бўлган болаларга бериш шифокор томонидан тавсия этилади. Бу усул билан моякнинг ўзи ёрғоққа тушишига эришилади. Фақат консерватив даво максимум 2 ёшгача ўтказилиши керак.\nОвқатланишнинг ўзига хос томонлари\nКрипторхизм аниқ бир овқатланиш режимини талаб қилмайдиган касаллик. Ҳаёт тарзи ҳам оддийлигича қолаверади, фақатгина болаларни жароҳат олмасликдан авайлаш керак, айниқса мояк сон териси остида жойлашган бўлса асорати хавфлли бўлиши мумкин.\nОперациядан сўнг болани иложи борича камроқ ҳаракат қилдириш керак (вақтинча), чунки қўйилган чоклар бўшашиб кетиш эҳтимоли бор.\nКасалликдан кейинги реабилитация\nОперациядан кейин биринчи навбатда психологик томондан тикланиш туради. Айниқса жарроҳлик амалиёти ўсмирлик даврларида бажарилган бўлса. Бундай йигитлар ўзларини тенгдошлари орасида «камситилгандай» ҳис қилишади. Бу эса болага жиддий таъсир этиб жинсий ҳаётида ҳам ўз ўрнини билдиради. Мана шунинг учун ҳам уролог мутахассислар бола ўзини англамай туриб оператив муолажани ўтказишни тавсия этишади. Агар қандайдир сабаб бўллиб, оператив муолажа болалик даврида бажарилмай қолган бўлса, ўсмирни жарроҳлик амалиётигача психологик тайёрлаб бориш керак. Бунинг учун мактаблардаги психологлоглар курсига бир оз вақт қатнаш кифоя. Шунда бола ўзидаги патологияга бошқача «кўз» билан қарайди ва синфдошлари орасида ўзини эркин ҳис қила олади.\nЎҚИНГ: Бачадон бўйни эрозияси\nКрипторхизмни халқ табобати билан даволаш\nХалқ табобати «арсенали»да ҳар қандай касалликка қарши «қурол» топилади. Крипторхизм ҳолатида халқ табобати турли хил ванналар ва компресслар (боғламлар қўйиш) қўйишни таклиф қилишади. Уларнинг барчаси моякларга жиддий зарар етказиб қўйиши мумкин. Шунинг учун сиз халқ табобатининг «авлиёси» бўлсангиз ҳам крипторхизмни кўр-кўрона даволашга урина кўрманг. Акс ҳолларда ҳеч қандай тиббий даво чоралари ёрдам бера олмаслиги мумкин.\nОрганизмда нормал сперматогенез жараёни кечиши учун тана ҳароратидан 2 C паст ҳарорат талаб қилинади. Мана шунинг учун ҳам мояклар ёрғоқда, яъни танадан «ташқарида» жойлашган. Мояк қорин бўшлиғида жойлашиб қолиши сперматогенез жараёнига таъсир этиб, бепуштликка сабаб бўлиши мумкин. Бундан ташқари моякларнинг гормонал функцияси ҳам бузилади. Андроген гормонларининг ишлаб чиқарилиши бузилиши туфайли ўгил болада иккиламчи эркаклик белгилари ривожланиши бузилади. Бундай болаларда мўйлов, соқоллар бўлмаслиги, тана тузилиши аёлларникига ўхшаб қолиши, балоғатга етганда эса импотенция ҳолатлари ҳам кузатилади. Чов каналининг тўлиқ ёпилмаслиги сабабли чов чурраларининг пайдо бўлиш хавфи ортади.\nБир қатор илмий изланишлар шуни исботладики, ёрғоқдан ташқарида жойлашган моякларнинг малигинизацияланиш хусусияти бор экан. Крипторхизм ҳолатларида ёмон сифатли ўсмалар ҳосил бўлиш хавфи 35-50 баробар ошади. Масалан семинома ва эмбрионал ҳужайравий карсинома кабилар (мояк қорин бўшлиғида жойлашган бўлса). Айниқса мояклар ёрғоқдан анча узоқда жойлашган бўлса, ўсмалар ҳосил бўлиш хавфи 6 маротаба ортади. Юқорида қайд этганимиздек моякнинг қорин бўшлиғида жойлашиши туфайли гематотестикуляр барер функцияси бузилади ва аутоиммун жараёнларни чақиради. Бунинг натижасида соғлом мояк ҳам шикастланиб қолиш эҳтимоли юқори бўлиб қолади.\nКрипторхизмни даволаш эрта болалик даврларидан бошланишини ҳисобга олиб, крипторхизм профилактикасини ҳомиладор онада ўтказиш керак, яъни ҳомиладор аёлга таъсир қиладиган салбий факторларни камайтиш керак. Айниқса ҳомиладорликнинг биринчи ойида эътиборли бўлиш керак, чунки айнан шу вақтда туғилажак фарзанд органлари жойлашишни бошлайди. Бу даврда турли хил салбий омиллар таъсири натижасида крипторхизм келиб чиқиш хавфи ошади. Бундай ҳолат кузатилмаслиги учун ҳомиладорликни режалаштиш билан амалга ошириш керак. Аввало аёл ўзидаги барча сурункали касалликларни даволаши зарур. Замонавий тиббиёт аппаратлари ҳомиладорлик вақтида ҳам бўлажак фарзанддаги генетик дефектларни аниқлаш қобилиятига эга. Шунинг учун ҳомиладор аёл ҳар қандай кимёвий агентлардан узоқроқда юриши керак, айниқса бундай ҳолат уйларни таъмирлаётганда кўпроқ учрайди (кимёвий бўёқлар, қурилиш материаллари каби). Ва қўшимча сифатида ҳомиладор аёллар дори препаратларни қабул қилаётганда ҳам эътиборли бўлишлари талаб этилади. Булар ичидан ностероид яллиғланишга қарши воситалар хавф гуруҳига киради. Тиббий изланишлар шуни исботладики, крипторхизм келиб чиқишига ҳомиладорлик вақтида қабул қилинган парасетамолнинг юқори дозалари сабаб бўлар экан. Шунинг учун ҳомиладор аёлларга ностероид яллиғланишга қарши воситалар ўрнига бошқа аналгетиклар тавсия қилинади.\nЎҚИНГ: Гинеколог маслаҳати: Жинсий аъзолар гигиенасида аёллар учун муҳим қоидалар\nБош саҳифа » Андрология » Крипторхизм — сабаблари, белгилари, асоратлари ва даволаш усуллари\nКўкракдаги оғриқнинг сабаби нима?\nҲомила тушгач кейингисининг кечикиши нормал ҳолатми?


Роналду Пирло билан яхши муносабати сабабли «Юве»дан кетмоқчи эмас\n«Ювентус» ҳужумчиси Криштиану Роналду яқин трансфер ойнасида Турин клубини тарк этмоқчи эмас, дея хабар бермоқда Tuttosport.\nМанбанинг ёзишича, 35 ёшли португалиялик форвард жамоа бош мураббийи Андреа Пирло билан жуда яхши муносабатда эканлиги боис шартномаси якунигача ҳеч қаерга кетмоқчи эмас. Қайд этилишича, Роналду Зидан билан қандай яқин муносабат ўрнатган бўлса, Пирло билан ҳам ҳозирда ажойиб муносабат ўрнатган. У жамоа ичида ҳам италиялик мураббийни қўллаб-қувватламоқда.\nАввалроқ, Роналду «Ювентус»дан «ПСЖ» ёки «МЮ»га ўтиши мумкинлиги ҳақида хабар қилинган эди.\nМаълумот учун, Роналдунинг амалдаги шартномаси 2022 йилгача мўлжалланган. Роналду А Сериянинг 5 ўйинида 8та голга муаллифлик қилган.\nСуперлига Англия чемпионати Испания чемпионати Россия чемпионати Германия чемпионати Осиё кубоги Евро саралаш AFC U23 Франция чемпионати Италия чемпионати Жаҳон Чемпионати саралаш (Осиё) Премьер Лига (Португалия) Чемпионлар лигаси Европа Лигаси Жаҳон чемпионати ОФК Чемпионлар лигаси


ЎЗБЕКИСТОН ВА ОЗАРБАЙЖОН ЎРТАСИДА ЯНГИ АВИА ЙЎНАЛИШ ОЧИЛДИ — Nargis.uz\nЎЗБЕКИСТОН ВА ОЗАРБАЙЖОН ЎРТАСИДА ЯНГИ АВИА ЙЎНАЛИШ ОЧИЛДИ\nЎзбекистон ва Озарбайжон ўртасидаги дўстлик ришталари 30 июнь куни яна бир бора мустаҳкамланиб, қардош халқлар ўртасидаги масофа Аzal air компанияси томонидан Боку –Тошкент– Баку йўналишининг очилиши билан янада яқинлашди, десак муболаға бўлмайди. Илк парвоз 30 июнь куни 80 нафар йўловчи билан ҳавога кўтарилди.\n-Биз мазкур йўналишни очиш ҳақида анчадан буён ўйлаб юрарадик, деди авиакомпания директори ўринбосари Жамил Манизода. – Чунки мамлакатларимиз ўртасидаги қардошлик ришталарининг мустаҳкамланиши, Озарбайжон ва Ўзбекистоннинг туризм соҳасидаги салоҳиятининг ошиши натижасида сайёҳлар сонининг ортишига ҳам олиб келмоқда. Янги йўналиш бутунлай иқтисод классдан иборат бўлиб, арзон чипталар, юқори хизмат йўловчилар сонини ортишига олиб келиши шубҳасиз.\nЎзбекистон Республикаси Президенти Шавкат Мирзиёев ўтган йилдан бошлаб, мамлакат туризм соҳасини ислоҳ қилиш, сайёҳлар оқимини кенгайтириш, виза олиш билан боғлиқ муаммоларга барҳам бериш ва сайёҳларга шароит яратиш борасида қатор қарорларни имзолади. Туризмни ривожлантириш давлат қўмитаси, “Ўзбекистон ҳаво йўллари” МАК гарданига масъулиятли вазифаларни юклади. Булардан бири “очиқ осмон” тизимини қўллаш, чипталар нархини тушириш, бунинг учун халқаро авиакомпаниялар билан ҳамкорликни кенгайтириш эди. “Azal air” билан ўрнатилган ҳамкорлик эса мазкур масъулиятли вазифаларнинг амалий натижасидир.\nЙўналиш йўловчилари “Azal air” ҳаво йўлларининг Ўзбекистондаги ваколатхонаси ходимлари, Ҳайдар Алиев номидаги Озарбайжон маданият маркази вакиллари томонидан кузатиб қўйилди. Энг асосийси Бакуга отланган йўловчилар орасида Ўзбекистон журналистикасининг кўзга кўринган вакиллари “Дунё бўйлаб” телеканали журналистлари Элмира Тухватуллина, Гулсара Соатхонова, Ўзбекистон давлат жаҳон тиллари университети Халқаро журналистика факультети доценти, филология фанлари номзоди Наргис Қосимова, “Qalampir.uz” интернет нашри раҳбари Қамариддин Шайхов, фотомухбир Шерзод Икрамутдинов ҳам бор.\nБаку – Тошкент – Баку парвози ҳар ҳафтанинг шанба кунлари, Ҳайдар Алиев номидаги халқаро аэропорт ва Ислом Каримов номидаги “Тошкент” халқаро аэропорти ўртасида амалга оширилади. Келгусида Аzal air компанияси парвозларни ҳар куни амалга оширишни режалаштирмоқда.\nАввалгиси: Форум журналистов «Один пояс и один путь» завершил свою работу\nНавбатдаги:ДМИТРИЙ САВЕЛЬЕВ ТОҒЛИ ҚОРАБОҒНИ ОЗАРБАЙЖОНГА БЕРИШНИ ТАКЛИФ ҚИЛДИ


Яхши одамлар (3) | Jahonnoma\nЯхши одамлар (3)\nСамарқандда у пайтда шаҳар (“Городской”), вилоят (“Областной”) ва республика (“Республиканский”) касалхоналари бор эди.\nМен бу дўхтирнинг фамилиясини аниқ билмайман. Ёдимда қолгани “Нина Игнатевна”. У дунёнинг энг буюк одами, ўлганларни тирилтира оладиган қудратга соҳиб бир сиймо ўлароқ хотирамга муҳрланган.\nГап шундаки, у бир ҳарбийнинг хотини экан. Ҳарбийни Россиядан Самарқанд горнизонига вақтинчалик ишга юборишган. Хотини вилоят касалхонасига ҳафтада бир кун келиб тавсиялар берар экан. Унинг мутахассислиги оққон хасталиги бўйича бўлиб, шу соҳада илмий ишлар билан банд экан. Онамни онкология марказига юборамиз деб туришганда у олиб қолган. “Ўлди” деб “морг”га ўтказишган кун унинг зиёрат кунига тўғри келган. Онамни суриштирса, “морг”да дейишибди. У “Бўлиши мумкин эмас, ҳали касаллик кучаймаганди”, деб жаҳли чиқибди ва қайтариб олиб келишни талаб қилибди. Бундай воқеа касалхона тарихида бўлмаган экан. “Морг”дан фақат экспертиза учун ёки яқинларига бериб юбориш учун олиб чиқилган.\nБу пайтда ташқарида жасадни олиб кетамиз, деб келганлар жанжал кўтаришган, нима бўлаётганига тушунишмаган.\nУйимизда эса ҳар кун одамлар тўпланар ва тортишувлар бўларди. Кимдир Москвадан келган рус аёл ўлган одамни қийноққа солаётганини айтса, кимдир тунда бориб ўғирлаб келиб, кўмишни ҳам таклиф қилган. Лекин амаким ва дадам уларга кескин жавоблар қилишарди. Мен гап нима ҳақда бораётанини тушунмасам ҳам, ҳар кун бу суҳбатларга қулоқ солиб ўтирадим.\nКечаси билан хаёлимда Нина Игнатевнага ялиниб чиқардим. Бувижонимдан айрилдим, энди онаизоримдан ҳам айрилишни истамасдим. Онам уйда бўлганларида опаларим менга иш буюра олмас, мени сўка олмас, ура олмас эдилар-да! Мен энди эркатойликни йўқота бошлаган ва опаларим буюрган ишларни қилишга мажбур эдим.\nБундай пайтда уни ёмон кўриб кетардим. Опам билан касалхонанинг деразаси ёнига борардик. Опам мени кўтариб турарди, мен ичкарига қарардим. Ҳеч нарса кўринмасди. Деразани худди бўяб қўйгандек эди. Кейин мен кўтариб турардим, опам қарарди. “Мен кўрдим”, “Мен кўрдим” деб бир-биримизни қизғантириб қайтиб келардик.\nАввалари онам кўзларини очмасдилар. Кейинчалик кўзларини очиб, жилмайиб қўярдилар. Ундан кейин қўлимни қўллари билан силайдиган бўлдилар. Кейин бошимни…\nОзгина пул ҳам олиб боришган экан, Нина Игнатевнанинг дадамга: “Бу кўзи жовдираб турган болаларнинг ҳақи, мен уни ололмайман” дегани оғиздан-оғизга кўчиб юрди. Мен учун бу дўхтир аёл фариштага айланган эди, ҳозир ҳам кўзимнинг олдида ўша фаришта аёлни кўраман. Оқ халатда, қўлида дафтари… ҳақиқат тимсоли гўё!\nАгар Нина Игнатевна ҳам оламдан ўтган бўлса, улар балки жаннатда кўришгандирлар?! Агар тирик бўлса, умри узоқ бўлсин!\n« Яхши одамлар (2) Яхши одамлар (4) »


“Трассаларда фоҳишаларга қарши рейд"ни ёритган тожик блогерлари маҳкамага тортилди\n“Трассаларда фоҳишаларга қарши рейд"ларни суратга олган ва видеони Youtube видеохостингига жойлаштирган тўрт нафар тожик блогери шахсий ҳаётга қонунга зид равишда аралашганликлари учун судга тортилди.\nСудда блогерлар ўзларига қўйилган айбловни тан олдилар. Аввалроқ улар жамиятга бор ҳақиқатни тақдим этганларини билдирган эдилар.\nШу йилнинг июнь ойида тармоққа “сотилган аёллар” ҳақидаги видео жойлаштирилганидан кейин аёлларни машиналарига ўтқазиб, хизматлар ҳақида келишиб олган блогерлар Рустам Ашуров, Беҳруз Шарифи, Шаҳриёр Жалилов ва Юсуфжон Давлатмурод қўлга олинганди. Тўртовига ҳам Тожикистон Жиноят кодексининг 144-моддаси (“Шахсий ҳаёт борасида қонунга зид равишда маълумот тўплаш ва тарқатиш”) бўйича айблов қўйилган. Бу моддага кўра 10 минг сомонийдан 25 минг сомонийгача ($1 минг - $2,5 минг) жарима тўлаш ёки бир йилгача ахлоқ тузатиш ишларига жалб қилиш кўзда тутилган.\nМаҳкама 15 октябрь куни Душанбедаги Фирдавсий туман судида судья Аҳмад Бобозода раислигида бошланди. Блогерларга нисбатан жиноят иши бу ҳаракатлар оқибатида жабр кўрганини билдирган 6 нафар аёл аризасига биноан очилди. Улардан бири судда ўша оқшом яширин камера орқали суратга олинаётганини билмаганини айтди.\nЖабрдийдага кўра, блогерлардан бири Беҳруз уни автомашина салонига таклиф қилган ва интим-хизматлар нархини сўрай бошлаган. “Мен суратга олишаётганини билмадим. Биз икки аёл эдик ва хизматларимиз 200 сомоний туришини айтдик. Шеригим соқолли блогерни кўриб, қўрқиб кетди ва бирор ерга боришни истамади. Кейин у бизга пул бериб, уйга кетишимизни айтди”, деди у.\nБошқа бир аёл эса суддаги чиқишида видеонинг тармоқда эълон қилиниши ўзи учун оилада муаммолар пайдо қилганини айтди. Унга кўра, Россиядаги куёви қўнғироқ қилиб, аёлнинг юзи қорайтилган бўлса-да, таниганини айтган. Бу аёл ёлғиз ўзи икки болани тарбия қилади ва ижара уйда яшайди.\n“Ҳаёт оғир, биз нима қила олардик? Видео эълон қилинганидан сўнг бизни таниб қолишди, қўнғироқ қилишиб, бу ҳақда сўрашаяпти”, дейди аёл.\nАёллар чиқишидан сўнг блогерлар судда ўзларини айбдор деб билишларини ва хатоларини тан олишларини айтишди. Улардан бири бу билан ҳеч кимни камситмоқчи бўлмагани ва шу орқали пул ишлаб топиш мақсади йўқлигини қўшимча қилди.\nБлогер Шаҳриёр Жалилов Озодлик радиоси тожик хизмати билан суҳбатда мазкур видео ўзига нисбатан жиноят иши очилиши ва иш судгача боришини билмаганини урғулади. Аммо иш юзасидан бошқа изоҳ беришни истамади.\nЖабрдийда аёллар ўзларининг қонуний хуқуқларини ҳимоя қилишни сўраб, милицияга мурожаат қилганларидан кейин ИИВ блогерлар хатти-ҳаракатини “ахлоқсизлик” дея баҳолаган ва тўрт блогерни шахсий ҳаётга тажовузда айблаган.\nВидео ижтимоий тармоқда кескин баҳсларга сабаб бўлди. Кимдир тижорий интим вакиллари ҳуқуқни ҳимоя қилувчи идоралар сиймосида кучли “ҳомий”га эга эканлигини таъкидлаган бўлса, бошқалари блогерларга жиноят иши очишдан аввал расмийлар мамлакатда фоҳишалар билан боғлиқ муаммоларни ҳал қилиши кераклигини қайд қилганлар.\nТаҳлилчиларнинг фикрича, эндиликда тожик блогерлари эҳтиёткорроқ бўлиб, ўз-ўзини цензура қилишга мажбур бўлишади.


Хитойлик собиқ амалдор умрбодга қамалди » Новости Узбекистана сегодня: nuz.uz\nНовости Узбекистана → Жахонда → Хитойлик собиқ амалдор умрбодга қамалди\n08-05-2018 13:46 0 737 Рейтинг1 Чоп этиш\nХитойлик собиқ амалдор умрбодга қамалди\nБугун Тяньцзин шаҳри Биринчи Халқ суди Хитой Коммунистик партияси сиёсий бюросининг собиқ аъзоси Сунь Чжэнцайни умрбод қамоқ жазосига ҳукм қилди.\nБу ҳақда Хитой Марказий телевидениесига таяниб uza.uz ёзмоқда.\nСуд ҳукми ўқиб эшиттирилгандан сўнг, собиқ амалдор ўз айбига тўлиқ иқрорлиги, қилган жиноятидан пушаймондалиги, суд адолатли қарор чиқаргани ва ҳукм устидан шикоят қилмаслигини маълум қилган.\nСуд қарорига кўра, Сунь Чжэнцай сиёсий ҳуқуқларидан маҳрум қилинди ва унинг мол-мулки мусодара бўлади\nЎтган йилнинг декабрь ойида Хитой Халқ Олий прокуратураси Сунь Чжэнцайни коррупция билан шуғулланганликда гумон қилиб, суриштирув ишларини бошлаган эди. Тергов маълумотларига кўра гумондор ўз хизмат вазифасини суиистеъмол қилиб, 170 миллион юан (27 миллион доллар атрофида) пора олган бўлган. Жиноят ишининг шу йил 12 апрель санасида ўтказилган биринчи эшитувида Сун Чжэнцай қўйилган айбни бўйнига олди.\nСуриштирув-терговга қадар Сунь Чжэнцай Хитой Давлат Кенгаши раҳбарлигига номзодлар рўйхатида бўлган.